CELEX: 32021R1963
Language: hu
Date: 2021-11-08 00:00:00
Title: A Bizottság (EU) 2021/1963 végrehajtási rendelete (2021. november 8.) az 1321/2014/EU rendeletnek a karbantartó szervezetek repülésbiztonsági menedzsmentrendszerei tekintetében történő módosításáról és az említett rendelet helyesbítéséről (EGT-vonatkozású szöveg)

2021.11.12.   
               
               
                  HU
               
               
                  Az Európai Unió Hivatalos Lapja
               
               
                  L 400/18
               
            
         A BIZOTTSÁG (EU) 2021/1963 VÉGREHAJTÁSI RENDELETE
         (2021. november 8.)
         az 1321/2014/EU rendeletnek a karbantartó szervezetek repülésbiztonsági menedzsmentrendszerei tekintetében történő módosításáról és az említett rendelet helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 17. cikke (1) bekezdésének g) pontjára, 62. cikke (14) és (15) bekezdésére, valamint 72. cikkének (5) bekezdésére,
         mivel:
         
                     (1)
                  
                  
                     Az 1321/2014/EU bizottsági rendelet (2) meghatározza a légi járművek folyamatos légialkalmasságának biztosítására vonatkozó követelményeket, beleértve a karbantartó szervezetekre vonatkozó követelményeket is.
                  
               
                     (2)
                  
                  
                     Az (EU) 2018/1139 rendelet II. mellékletének 3.1. b) pontjával összhangban a jóváhagyott karbantartó szervezeteknek a végzett tevékenység típusát és a szervezet méretét figyelembe véve olyan menedzsmentrendszert kell létrehozniuk és fenntartaniuk, amely biztosítja az említett mellékletben foglalt alapvető követelmények teljesülését, kezeli a biztonsági kockázatokat, és törekszik a rendszer folyamatos fejlesztésére.
                  
               
                     (3)
                  
                  
                     A nemzetközi polgári repülésről szóló, 1944. december 7-én Chicagóban aláírt egyezmény (a továbbiakban: Chicagói Egyezmény) 19. függeléke értelmében az illetékes hatóságok megkövetelik, hogy a nemzetközi kereskedelmi célú légi fuvarozásban részt vevő repülőgépek vagy helikopterek üzembentartói számára szolgáltatást nyújtó jóváhagyott karbantartó szervezetek repülésbiztonsági menedzsmentrendszert vezessenek be.
                  
               
                     (4)
                  
                  
                     Ezért az 1321/2014/EU rendelet II. mellékletének hatálya alá tartozó valamennyi karbantartó szervezet (a továbbiakban: a 145. rész szerinti karbantartó szervezet) tekintetében be kell vezetni egy menedzsmentrendszert annak érdekében, hogy megfeleljenek a Nemzetközi Polgári Repülési Szervezet (ICAO) nemzetközi szabványainak és ajánlott gyakorlatainak, amelyek a Chicagói Egyezmény 19. függelékében kerültek meghatározásra.
                  
               
                     (5)
                  
                  
                     Minden, a 145. rész szerinti karbantartó szervezetnek létre kell hoznia egy eseményjelentési rendszert. Ezért az 1321/2014/EU rendelet II. mellékletének rendelkezéseit módosítani kell annak biztosítása érdekében, hogy a szervezetek menedzsmentrendszerének részeként létrehozzanak egy eseményjelentési rendszert, és hogy a követelmények összhangban legyenek a 376/2014/EU európai parlamenti és tanácsi rendelet (3) követelményeivel.
                  
               
                     (6)
                  
                  
                     A 145. rész szerinti, CAMO-rész szerinti szervezetként is jóváhagyott karbantartó szervezetek figyelembevétele érdekében indokolt harmonizálni az általános rendelkezéseket, az illetékes hatóságokra vonatkozóan pedig összehangolni az 1321/2014/EU rendelet II. mellékletében (145. rész) foglalt követelményeket az említett rendelet Vc. mellékletében (CAMO-rész) foglaltakkal.
                  
               
                     (7)
                  
                  
                     Elegendő átmeneti időszakot kell biztosítani ahhoz, hogy a karbantartó szervezetek betarthassák az e rendelettel bevezetett új szabályokat és eljárásokat.
                  
               
                     (8)
                  
                  
                     Az 1178/2011/EU bizottsági rendelet (4) nem tartalmaz rendelkezéseket a fedélzeti mérnökök hajózószemélyzeti szakszolgálati engedélyeinek kiadására vonatkozóan. Ezért az 1321/2014/EU rendelet II. mellékletének 145.A.30. j) 3. és 4. pontját módosítani kell a fedélzeti mérnökök hajózószemélyzeti szakszolgálati engedélyére való hivatkozás törlése érdekében. Az ilyen fedélzeti mérnökök számára az említett rendelkezések alapján kiadott, meglévő korlátozott karbantartási tanúsítási engedélyeknek azonban lejáratukig vagy visszavonásukig továbbra is érvényben kell maradniuk. Ezért az 5. cikket ennek megfelelően módosítani kell.
                  
               
                     (9)
                  
                  
                     Az 1321/2014/EU rendeletet ezért módosítani kell.
                  
               
                     (10)
                  
                  
                     Az 1321/2014/EU rendelet I. mellékletének (M. rész) M.A.403. b) pontja és I. mellékletének (M. rész) VII. függeléke hivatkozásokat tartalmaz az M.A.801. pont különböző elemeire. Mivel az (EU) 2019/1383 bizottsági végrehajtási rendelet (5) felváltotta az M.A.801. pontot, az M.A.403. b) pontot és a VII. függeléket ennek megfelelően módosítani kell.
                  
               
                     (11)
                  
                  
                     Az (EU) 2019/1383 végrehajtási rendelet módosította az 1321/2014/EU rendelet I. mellékletének (M. rész) M.A.904. pontját annak érdekében, hogy a behozatali rendelkezéseket kiterjessze az olyan szabályozási rendszerből származó légi járművekre, ahol az (EU) 2018/1139 rendelet nem alkalmazandó. Ugyanezt a módosítást az 1321/2014/EU rendelet Vb. mellékletének (ML. rész) ML.A.906. pontjában is el kell végezni annak érdekében, hogy az Vb. melléklet (ML. rész) behozatali rendelkezéseinek hatálya összehangba kerüljön az I. mellékletben (M. rész) szereplők hatályával. Az 1321/2014/EU rendeletet ezért módosítani kell.
                  
               
                     (12)
                  
                  
                     Az 1321/2014/EU rendelet I. mellékletének (M. rész) M.A.502. c) pontja „B” besorolású szervezetekre hivatkozik. Mivel az Vd. melléklet (CAO-rész) nem tartalmaz „B” besorolású szervezeteket, az M.A.502. c) pontnak „hajtómű-karbantartó szervezetre” kell hivatkoznia. Ezért az 1321/2014/EU rendelet I. mellékletének (M. rész) M.A.502. c) pontját helyesbíteni kell.
                  
               
                     (13)
                  
                  
                     Az (EU) 2018/1139 rendelet 75. cikke (2) bekezdésének b) pontjával és 76. cikkének (1) bekezdésével összhangban az e rendeletben előírt intézkedések az Európai Unió Repülésbiztonsági Ügynöksége (EASA) által kiadott 04/2020 számú véleményen (6) alapulnak.
                  
               
                     (14)
                  
                  
                     Az e rendeletben előírt intézkedések összhangban vannak az (EU) 2018/1139 rendelet 127. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az 1321/2014/EU rendelet a következőképpen módosul:
            
                        1.
                     
                     
                        A 4. cikk a következő (7) bekezdéssel egészül ki:
                        
                           „(7)   A II. melléklet (145. rész) 145.B.350. d) 1. és 2. pontjától eltérve a II. melléklet (145. rész) szerint kibocsátott, érvényes jóváhagyási bizonyítvánnyal rendelkező karbantartó szervezetek 2024. december 2-ig korrigálhatják az (EU) 2021/1963 (*1)bizottsági rendelettel bevezetett, II. melléklet szerinti követelményeknek való meg nem felelés eseteit.
                           Ha 2024. december 2-ig a szervezet nem korrigálta a meg nem felelések eseteit, a jóváhagyási bizonyítványt részben vagy teljes egészében vissza kell vonni, korlátozni kell vagy fel kell függeszteni.
                        
                        
                           (*1)  HL L 400., 2021.11.12., 18. o.)”"
                        
                     
                  
                        2.
                     
                     
                        Az 5. cikk a következő (7) bekezdéssel egészül ki:
                        
                           „(7)   A hajózószemélyzeti szakszolgálati engedéllyel rendelkező fedélzeti mérnökök részére a II. melléklet (145. rész) 145.A.30. j) 3. vagy 4. pontja szerint 2022. december 2. előtt kibocsátott korlátozott tanúsítási engedélyek lejáratukig vagy a karbantartó szervezet általi visszavonásukig érvényesek maradnak.”
                        
                     
                  
                        3.
                     
                     
                        Az I. melléklet (M. rész) e rendelet I. mellékletének megfelelően módosul.
                     
                  
                        4.
                     
                     
                        A II. melléklet (145. rész) e rendelet II. mellékletének megfelelően módosul.
                     
                  
                        5.
                     
                     
                        Az Vb. melléklet (ML. rész) e rendelet III. mellékletének megfelelően módosul.
                     
                  
         
            2. cikk
            Az 1321/2014/EU rendelet I. melléklete (M. rész) e rendelet IV. mellékletének megfelelően helyesbítésre kerül.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. december 2-től kell alkalmazni.
            A következő rendelkezéseket azonban 2021. december 2-től kell alkalmazni:
            
                        a)
                     
                     
                        2. cikk;
                     
                  
                        b)
                     
                     
                        I. melléklet, 2. és 4. pont;
                     
                  
                        c)
                     
                     
                        III. melléklet.
                     
                  
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 8-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.
         
         
            (2)  A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 362., 2014.12.17., 1. o.).
         
            (3)  Az Európai Parlament és a Tanács 376/2014/EU rendelete (2014. április 3.) a polgári légi közlekedési események jelentéséről, elemzéséről és nyomon követéséről, valamint a 996/2010/EU európai parlamenti és tanácsi rendelet módosításáról és a 2003/42/EK európai parlamenti és tanácsi irányelv, valamint az 1321/2007/EK bizottsági rendelet és az 1330/2007/EK bizottsági rendelet hatályon kívül helyezéséről (HL L 122., 2014.4.24., 18. o.).
         
            (4)  A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).
         
            (5)  A Bizottság (EU) 2019/1383 végrehajtási rendelete (2019. július 8.) az 1321/2014/EU rendeletnek a légialkalmasság-irányító szervezetek repülésbiztonsági menedzsmentrendszerei és az általános célú légi közlekedésben részt vevő légi járművek karbantartására és légialkalmasságának irányítására vonatkozó feltételek egyszerűsítése tekintetében történő módosításáról és helyesbítéséről (HL L 228., 2019.9.4., 1. o.).
         
            (6)  https://www.easa.europa.eu/document-library/opinions
      
      
         
            I. MELLÉKLET
            Az I. melléklet (M. rész) a következőképpen módosul:
            
                        1.
                     
                     
                        A tartalomjegyzékben a IV. függelék címének helyébe a következő szöveg lép:
                        
                                     
                                 
                                 
                                    „IV. függelék – Az I. melléklet (M. rész) F. alrészében említett karbantartó szervezetekre vonatkozó jóváhagyási feltételek jóváhagyási osztályai és kategóriái”.
                                 
                              
                  
                        2.
                     
                     
                        Az M.A.403. b) pont helyébe a következő szöveg lép:
                        
                                    „b)
                                 
                                 
                                    Azt, hogy egy légi jármű valamely meghibásodása súlyosan veszélyezteti-e a repülésbiztonságot, az e melléklet M.A.401. pontja szerinti karbantartási dokumentáció felhasználásával kizárólag az e melléklet M.A.801. b) 1. pontjában vagy F. alrészében, a II. mellékletben (145. rész) vagy az Vd. mellékletben (CAO-rész) említett tanúsító személy vagy az e melléklet M.A.801. c) pontja szerint feljogosított személy állapíthatja meg, és ennek nyomán ő döntheti el, hogy a további repülés előtt milyen intézkedésre van szükség, illetve mely hibák javítása halasztható. Ez az előírás azonban nem alkalmazható, ha a pilóta vagy a tanúsító személy a minimális felszerelésjegyzéket használja.”
                                 
                              
                  
                        3.
                     
                     
                        A IV. függelék a következőképpen módosul:
                        
                                    a)
                                 
                                 
                                    a cím helyébe a következő szöveg lép:
                                    
                                       
                                          „IV. függelék
                                          
                                             Az I. melléklet (M. rész) F. alrészében említett karbantartó szervezetekre vonatkozó jóváhagyási feltételek jóváhagyási osztályai és kategóriái
                                          
                                       
                                    ”;
                              
                                    b)
                                 
                                 
                                    az 1. és 2. pont helyébe a következő szöveg lép:
                                    
                                                „1.
                                             
                                             
                                                A 11. pontban említett legkisebb szervezetekre vonatkozó eltérő rendelkezés hiányában a karbantartó szervezetek I. melléklet (M. rész) F. alrésze szerinti jóváhagyásának szabványos rendszerét a 12. pont táblázata tartalmazza. A szervezet jóváhagyása legalább – korlátozásokkal – egyetlen osztályra és kategóriára, legfeljebb – korlátozásokkal – valamennyi osztályra és kategóriára vonatkozhat.
                                             
                                          
                                                2.
                                             
                                             
                                                A 12. pont táblázatán túlmenően a jóváhagyott karbantartó szervezet a tevékenységi körét köteles megjelölni a kézikönyvében.”;
                                             
                                          
                              
                                    c)
                                 
                                 
                                    a 8–12. pont helyébe a következő szöveg lép:
                                    
                                                „8.
                                             
                                             
                                                A korlátozásokat megjelölő rész célja az, hogy az illetékes hatóság a kibocsátandó jóváhagyást maximális rugalmassággal igazíthassa hozzá az adott szervezethez. A jóváhagyáson a kategóriát a megfelelő korlátozás kíséretében kell feltüntetni. A 12. pont táblázata tartalmazza a lehetséges korlátozásokat. Bár a karbantartás minden jóváhagyási kategórián belül az utolsó helyen van megemlítve, bizonyos esetekben indokolt lehet, hogy a hatóság inkább a karbantartási feladatra helyezze a hangsúlyt, semmint a légi járműre, a hajtóműtípusra vagy a gyártóra, ha ez jobban leírja az adott szervezet tevékenységét (például akkor, ha a szervezet repülőelektronikai rendszerek beszerelésével és karbantartásával foglalkozik). A korlátozásokat megjelölő rész ilyen értelmű kitöltése arra utal, hogy a karbantartó szervezet legfeljebb a megjelölt típusig/feladatig végezhet karbantartást.
                                             
                                          
                                                9.
                                             
                                             
                                                Ha az A vagy a B jóváhagyási kategória esetében a korlátozásokat megjelölő rész sorozatra, típusra vagy csoportra való hivatkozást tartalmaz, akkor a »sorozat« egy meghatározott típussorozatot (például a Cessna 150 vagy a Cessna 172 sorozatot, a Beech 55 sorozatot vagy a Continental O-200 sorozatot stb.) jelöl; a »típus« egy meghatározott típust vagy modellt (például a Cessna 172RG típust) jelöl; tetszőleges számú sorozat vagy típus megadható; a »csoport« pedig például az egy hajtóműves, dugattyús motoros Cessna légi járműveket vagy a feltöltő nélküli Lycoming dugattyús motorokat stb. jelölheti.
                                             
                                          
                                                10.
                                             
                                             
                                                Ha a szervezet alkalmassági jegyzéke nagy terjedelmű és gyakran igényelhet módosítást, akkor ezek a módosítások az M.A.604. c) és az M.B.606. c) pont szerinti közvetett eljárással hagyhatók jóvá.
                                             
                                          
                                                11.
                                             
                                             
                                                Ha a karbantartó szervezet teljes karbantartási tevékenységét egyetlen személy tervezi és hajtja végre, akkor a szervezet csak korlátozott hatókörű jóváhagyást kaphat. A hatókör legfeljebb a következőképpen határozható meg:
                                                
                                                            JÓVÁHAGYÁSI OSZTÁLY
                                                         
                                                         
                                                            JÓVÁHAGYÁSI KATEGÓRIA
                                                         
                                                         
                                                            KORLÁTOZÁS
                                                         
                                                      
                                                            LÉGI JÁRMŰVEK
                                                         
                                                         
                                                            A2: LEGFELJEBB 5 700  KG TÖMEGŰ REPÜLŐGÉPEK
                                                         
                                                         
                                                            DUGATTYÚS MOTOROS HAJTÓMŰVEL, 5 700  KG-IG
                                                         
                                                      
                                                            LÉGI JÁRMŰVEK
                                                         
                                                         
                                                            A3: HELIKOPTEREK
                                                         
                                                         
                                                            EGY HAJTÓMŰVES, DUGATTYÚS MOTOROS LÉGI JÁRMŰ, 3 175  KG-IG
                                                         
                                                      
                                                            LÉGI JÁRMŰVEK
                                                         
                                                         
                                                            A4: AZ A1, A2 ÉS A3 KATEGÓRIÁBA NEM TARTOZÓ LÉGI JÁRMŰVEK
                                                         
                                                         
                                                            NINCS KORLÁTOZÁS
                                                         
                                                      
                                                            HAJTÓMŰVEK
                                                         
                                                         
                                                            B2: DUGATTYÚS MOTOROS HAJTÓMŰ
                                                         
                                                         
                                                            450 LE ALATT
                                                         
                                                      
                                                            KOMPONENSEK A TELJES HAJTÓMŰ ÉS SEGÉDHAJTÓMŰ KIVÉTELÉVEL
                                                         
                                                         
                                                            C1–C22
                                                         
                                                         
                                                            A SZERVEZET ALKALMASSÁGI JEGYZÉKE SZERINT
                                                         
                                                      
                                                            SPECIÁLIS
                                                         
                                                         
                                                            D1: RONCSOLÁSMENTES VIZSGÁLATOK
                                                         
                                                         
                                                            MEG KELL ADNI A RONCSOLÁSMENTES VIZSGÁLAT MÓDSZERÉT/MÓDSZEREIT
                                                         
                                                      Megjegyzendő, hogy az illetékes hatóság a szervezetet a jóváhagyási feltételek tekintetében a szervezet alkalmasságától függően tovább korlátozhatja.
                                             
                                          
                                                12.
                                             
                                             
                                                Táblázat
                                                
                                                            JÓVÁHAGYÁSI OSZTÁLY
                                                         
                                                         
                                                            JÓVÁHAGYÁSI KATEGÓRIA
                                                         
                                                         
                                                            KORLÁTOZÁS
                                                         
                                                         
                                                            ALAPKARBANTARTÁS
                                                         
                                                         
                                                            ÜZEMELTETÉSI KARBANTARTÁS
                                                         
                                                      
                                                            LÉGI JÁRMŰVEK
                                                         
                                                         
                                                            A2: Legfeljebb 5 700  kg tömegű repülőgépek
                                                         
                                                         
                                                            [Meg kell adni a repülőgép gyártóját, a csoportot, a sorozatot vagy a típust és/vagy a karbantartási feladato(ka)t]
                                                            
                                                               Példa: DHC-6 Twin Otter sorozat
                                                            
                                                            Tüntesse fel, hogy kiadhatók-e a légialkalmassági felülvizsgálati bizonyítványok.
                                                         
                                                         
                                                            [IGEN/NEM] (*1)
                                                            
                                                         
                                                         
                                                            [IGEN/NEM] (*1)
                                                            
                                                         
                                                      
                                                            A3: Helikopterek
                                                         
                                                         
                                                            [Meg kell adni a helikopter gyártóját, a csoportot, a sorozatot vagy a típust és/vagy a karbantartási feladato(ka)t]
                                                            
                                                               Példa: Robinson R44
                                                            
                                                         
                                                         
                                                            [IGEN/NEM] (*1)
                                                            
                                                         
                                                         
                                                            [IGEN/NEM] (*1)
                                                            
                                                         
                                                      
                                                            A4: Az A1, A2 és A3 kategóriába nem tartozó légi járművek
                                                         
                                                         
                                                            [Meg kell adni a légi jármű kategóriáját (vitorlázó repülőgép, ballon, léghajó stb.), gyártóját, a csoportot, a sorozatot vagy a típust és/vagy a karbantartási feladato(ka)t.]
                                                            Tüntesse fel, hogy kiadhatók-e a légialkalmassági felülvizsgálati bizonyítványok.
                                                         
                                                         
                                                            [IGEN/NEM] (*1)
                                                            
                                                         
                                                         
                                                            [IGEN/NEM] (*1)
                                                            
                                                         
                                                      
                                                            HAJTÓMŰVEK
                                                         
                                                         
                                                            B1: Gázturbina
                                                         
                                                         
                                                            [Meg kell adni a hajtómű sorozatát vagy típusát és/vagy a karbantartási feladato(ka)t].
                                                            
                                                               Példa: PT6A sorozat
                                                            
                                                         
                                                      
                                                            B2: Dugattyús motor
                                                         
                                                         
                                                            [Meg kell adni a hajtómű gyártóját, a csoportot, a sorozatot vagy a típust és/vagy a karbantartási feladato(ka)t]
                                                         
                                                      
                                                            B3: Segédhajtómű
                                                         
                                                         
                                                            [Meg kell adni a hajtómű gyártóját, sorozatát vagy típusát és/vagy a karbantartási feladato(ka)t]
                                                         
                                                      
                                                            KOMPONENSEK A TELJES HAJTÓMŰ ÉS SEGÉDHAJTÓMŰ KIVÉTELÉVEL
                                                         
                                                         
                                                            C1: Légkondicionálás, nyomásszabályozás
                                                         
                                                         
                                                            [Meg kell adni a légi jármű típusát vagy gyártóját, a komponens gyártóját vagy az adott komponenst és/vagy utalni kell a kézikönyvben található alkalmassági jegyzékre és/vagy a karbantartási feladat(ok)ra]
                                                            
                                                               Példa: PT6A üzemanyag-szabályozó rendszer
                                                            
                                                         
                                                      
                                                            C2: Automatikus repülésirányító rendszer
                                                         
                                                      
                                                            C3: Kommunikációs és navigációs berendezések
                                                         
                                                      
                                                            C4: Ajtók, nyílások
                                                         
                                                      
                                                            C5: Villamosenergia-ellátás, világítás
                                                         
                                                      
                                                            C6: Felszerelés
                                                         
                                                      
                                                            C7: Hajtómű, segédhajtómű
                                                         
                                                      
                                                            C8: Repülésvezérlő rendszer
                                                         
                                                      
                                                            C9: Üzemanyag
                                                         
                                                      
                                                            C10: Helikopter – Forgószárnyak
                                                         
                                                      
                                                            C11: Helikopter – Erőátviteli rendszer
                                                         
                                                      
                                                            C12: Hidraulika
                                                         
                                                      
                                                            C13: Kijelzők, adatrögzítő rendszer
                                                         
                                                      
                                                            C14: Futómű
                                                         
                                                      
                                                            C15: Oxigén
                                                         
                                                      
                                                            C16: Légcsavarok
                                                         
                                                      
                                                            C17: Pneumatika, vákuumrendszer
                                                         
                                                      
                                                            C18: Jegesedés, eső, tűz elleni védelem
                                                         
                                                      
                                                            C19: Ablakok
                                                         
                                                      
                                                            C20: Szerkezeti elemek
                                                         
                                                      
                                                            C21: Vízballaszt
                                                         
                                                      
                                                            C22: Teljesítményfokozó rendszer
                                                         
                                                      
                                                            SPECIÁLIS SZOLGÁLTATÁSOK
                                                         
                                                         
                                                            D1: Roncsolásmentes vizsgálatok
                                                         
                                                         
                                                            [Meg kell adni a roncsolásmentes vizsgálatok módszerét/módszereit]
                                                         
                                                      
                                          
                              
                                    d)
                                 
                                 
                                    a 13. pontot el kell hagyni.
                                 
                              
                  
                        4.
                     
                     
                        A VII. függelékben a bevezető mondat helyébe a következő szöveg lép:
                        „Az M.A.801. b) pontban említett komplex karbantartási feladatok a következők:”.
                     
                  
               (*1)  A nem kívánt rész törlendő.”
         
      
      
         
            II. MELLÉKLET
            A II. melléklet (145. rész) a következőképpen módosul:
            
                        1.
                     
                     
                        A tartalomjegyzék helyébe a következő szöveg lép:
                        „TARTALOM
                        
                                    145.1.
                                 
                                 Az illetékes hatóság
                                 
                              A. SZAKASZ – MŰSZAKI ÉS SZERVEZETI KÖVETELMÉNYEK
                        
                                    145.A.10.
                                 
                                 Hatály
                                 
                              
                                    145.A.15.
                                 
                                 Szervezeti bizonyítvány kérelmezése
                                 
                              
                                    145.A.20.
                                 
                                 A jóváhagyás feltételei és a tevékenységi kör
                                 
                              
                                    145.A.25.
                                 
                                 A létesítményre vonatkozó követelmények
                                 
                              
                                    145.A.30.
                                 
                                 Személyi feltételek
                                 
                              
                                    145.A.35.
                                 
                                 Tanúsító személyek és támogató személyek
                                 
                              
                                    145.A.37.
                                 
                                 Légialkalmasságot felülvizsgáló személyek
                                 
                              
                                    145.A.40.
                                 
                                 Felszerelések és szerszámok
                                 
                              
                                    145.A.42.
                                 
                                 Alkatrészek
                                 
                              
                                    145.A.45.
                                 
                                 Karbantartási dokumentáció
                                 
                              
                                    145.A.47.
                                 
                                 Termelési terv
                                 
                              
                                    145.A.48.
                                 
                                 A karbantartás elvégzése
                                 
                              
                                    145.A.50.
                                 
                                 A karbantartás tanúsítása
                                 
                              
                                    145.A.55.
                                 
                                 Nyilvántartások vezetése
                                 
                              
                                    145.A.60.
                                 
                                 Eseményjelentés
                                 
                              
                                    145.A.65.
                                 
                                 Karbantartási eljárások
                                 
                              
                                    145.A.70.
                                 
                                 A karbantartó szervezet kézikönyve
                                 
                              
                                    145.A.75.
                                 
                                 A szervezet jogosultságai
                                 
                              
                                    145.A.85.
                                 
                                 A szervezetnél bekövetkező változások
                                 
                              
                                    145.A.90.
                                 
                                 Folyamatos érvényesség
                                 
                              
                                    145.A.95.
                                 
                                 Szabálytalanságok
                                 
                              
                                    145.A.120.
                                 
                                 Megfelelési módozatok
                                 
                              
                                    145.A.140.
                                 
                                 Hozzáférés
                                 
                              
                                    145.A.155.
                                 
                                 Haladéktalan reagálás a repülésbiztonsági problémákra
                                 
                              
                                    145.A.200.
                                 
                                 Menedzsmentrendszer
                                 
                              
                                    145.A.202.
                                 
                                 Belső biztonsági jelentéstételi rendszer
                                 
                              
                                    145.A.205.
                                 
                                 Szerződések és alvállalkozói szerződések
                                 
                              B. SZAKASZ – A HATÓSÁGRA VONATKOZÓ KÖVETELMÉNYEK
                        
                                    145.B.005.
                                 
                                 Hatály
                                 
                              
                                    145.B.115.
                                 
                                 Felügyeleti dokumentáció
                                 
                              
                                    145.B.120.
                                 
                                 Megfelelési módozatok
                                 
                              
                                    145.B.125.
                                 
                                 Az ügynökség tájékoztatása
                                 
                              
                                    145.B.135.
                                 
                                 Haladéktalan reagálás a repülésbiztonsági problémákra
                                 
                              
                                    145.B.200.
                                 
                                 Menedzsmentrendszer
                                 
                              
                                    145.B.205.
                                 
                                 Minősített szervezetekre ruházott feladatok
                                 
                              
                                    145.B.210.
                                 
                                 Változások a menedzsmentrendszerben
                                 
                              
                                    145.B.220.
                                 
                                 Nyilvántartások vezetése
                                 
                              
                                    145.B.300.
                                 
                                 Felügyeleti elvek
                                 
                              
                                    145.B.305.
                                 
                                 Felügyeleti program
                                 
                              
                                    145.B.310.
                                 
                                 Első jóváhagyási eljárás
                                 
                              
                                    145.B.330.
                                 
                                 A szervezetnél bekövetkező változások
                                 
                              
                                    145.B.350.
                                 
                                 Szabálytalanságok és kiigazító intézkedések; észrevételek
                                 
                              
                                    145.B.355.
                                 
                                 Felfüggesztés, korlátozás és visszavonás
                                 
                              
                                    I. függelék
                                 
                                 – Üzemképességi tanúsítvány – 1. számú EASA-űrlap
                                 
                              
                                    II. függelék
                                 
                                 – A 145. rész szerinti karbantartó szervezetekre vonatkozó jóváhagyási feltételek jóváhagyási osztályai és kategóriái
                                 
                              
                                    III. függelék
                                 
                                 – Karbantartó szervezet bizonyítványa – 3-145. számú EASA-űrlap
                                 
                              
                                    IV. függelék
                                 
                                 – A nem a III. melléklet (66. rész) szerint képesített személyek igénybevételének feltételei a 145.A.30. j) 1. és 2. pontja szerint”.
                                 
                              
                  
                        2.
                     
                     
                        A 145.1. pont helyébe a következő szöveg lép:
                        „145.1.   Az illetékes hatóság
                        
                        E melléklet alkalmazásában az illetékes hatóság:
                        
                                    1.
                                 
                                 
                                    azon szervezetek esetében, amelyek székhelye olyan területen található, amelyért a nemzetközi polgári repülésről szóló, 1944. december 7-én Chicagóban aláírt egyezmény (a továbbiakban: Chicagói Egyezmény) értelmében valamely tagállam felel, az adott tagállam által kijelölt hatóság, vagy az (EU) 2018/1139 rendelet 64. cikkének megfelelően egy másik tagállam által kijelölt hatóság, vagy ha ezt a felelősségi kört az (EU) 2018/1139 rendelet 64. vagy 65. cikkével összhangban az Ügynökségre ruházták át, az ügynökség által kijelölt hatóság; vagy
                                 
                              
                                    2.
                                 
                                 
                                    azon szervezetek esetében, amelyek székhelye a Chicagói Egyezmény értelmében valamely tagállam felelősségi körébe tartozó területen kívül található, az ügynökség.”
                                 
                              
                  
                        3.
                     
                     
                        Az A. szakasz címe helyébe a következő szöveg lép:
                        „A. SZAKASZ   MŰSZAKI ÉS SZERVEZETI KÖVETELMÉNYEK”.
                        
                     
                  
                        4.
                     
                     
                        A 145.A.10. pont helyébe a következő szöveg lép:„145.A.10.   Hatály
                        Ez a szakasz megállapítja azokat a követelményeket, amelyeket egy szervezetnek teljesítenie kell ahhoz, hogy légi jármű, illetve komponensei karbantartására jóváhagyási bizonyítványt kaphasson, vagy annak érvénye fennmaradjon.”
                     
                  
                        5.
                     
                     
                        A 145.A.15. pont helyébe a következő szöveg lép:
                        „145.A.15.   Szervezeti bizonyítvány kérelmezése
                        
                        
                                    a)
                                 
                                 
                                    A bizonyítvány kérelmezését vagy meglévő bizonyítvány módosításának e melléklet szerinti kérelmezését az illetékes hatóság által megszabott formában és módon kell megtenni, figyelembe véve az I. melléklet (M. rész), az Vb. melléklet (ML. rész) és e melléklet végrehajtási szabályainak vonatkozó követelményeit.
                                 
                              
                                    b)
                                 
                                 
                                    Az e melléklet szerinti első bizonyítványt kérelmezőknek az illetékes hatóság részére be kell nyújtaniuk:
                                    
                                                1.
                                             
                                             
                                                az I. melléklet (M. rész), az Vb. melléklet (ML. rész) és e melléklet alkalmazandó követelményei szerinti, a szervezet által végzett előzetes ellenőrzés eredményét;
                                             
                                          
                                                2.
                                             
                                             
                                                azt a dokumentációt, amely azt bizonyítja, hogyan teljesítik az e rendeletben előírt követelményeket.”
                                             
                                          
                              
                  
                        6.
                     
                     
                        A 145.A.20. pont helyébe a következő szöveg lép:
                        „145.A.20.   A jóváhagyás feltételei és a tevékenységi kör
                        
                        
                                    a)
                                 
                                 
                                    A szervezet tevékenységi körét a 145.A.70. pontnak megfelelően fel kell tüntetni a karbantartó szervezet kézikönyvében.
                                 
                              
                                    b)
                                 
                                 
                                    A szervezetnek meg kell felelnie az illetékes hatóság által kiállított szervezeti bizonyítványhoz csatolt jóváhagyási feltételeknek, valamint a karbantartó szervezet kézikönyvében meghatározott tevékenységi körnek.”
                                 
                              
                  
                        7.
                     
                     
                        A 145.A.30. pont a következőképpen módosul:
                        
                                    a)
                                 
                                 
                                    az a), b) és c) pont helyébe a következő szöveg lép:
                                    
                                                „a)
                                             
                                             
                                                A szervezetnek felelős vezetőt kell kineveznie, aki vállalati felhatalmazással rendelkezik annak biztosítására, hogy a szervezet valamennyi karbantartási tevékenysége az (EU) 2018/1139 rendelettel és annak felhatalmazáson alapuló és végrehajtási jogi aktusaival összhangban finanszírozható és végrehajtható legyen. A felelős vezető:
                                                
                                                            1.
                                                         
                                                         
                                                            a szervezet jóváhagyási bizonyítványának alátámasztása érdekében biztosítja, hogy minden szükséges forrás rendelkezésre álljon a karbantartás elvégzéséhez e melléklet, az I. melléklet (M. rész) és az Vb. melléklet (ML. rész) értelmében;
                                                         
                                                      
                                                            2.
                                                         
                                                         
                                                            kidolgozza és előmozdítja a 145.A.200. a) 2. pontban meghatározott biztonsági politikát;
                                                         
                                                      
                                                            3.
                                                         
                                                         
                                                            igazolja, hogy e rendeletet illetően rendelkezik az alapvető ismeretekkel.
                                                         
                                                      
                                          
                                                b)
                                             
                                             
                                                A felelős vezető kinevezi a karbantartási feladatok irányítási struktúráját képviselő személyt vagy csoportot, aki/amely felelős annak biztosításáért, hogy a karbantartó szervezet a kézikönyvében foglaltakkal és a jóváhagyott eljárásokkal összhangban működjön. Az eljárásokban világossá kell tenni, hogy az adott személyek hosszabb távolléte esetén ki helyettesíti őket.
                                             
                                          
                                                c)
                                             
                                             
                                                A felelős vezető kinevez egy személyt vagy csoportot, aki/amely a menedzsmentrendszer keretében irányítja a megfelelés ellenőrzését.”;
                                             
                                          
                              
                                    b)
                                 
                                 
                                    a cikk a következő ca), cb) és cc) ponttal egészül ki:
                                    
                                                „ca)
                                             
                                             
                                                A felelős vezető kinevez egy személyt vagy csoportot, aki/amely a menedzsmentrendszer keretében irányítja a fejlesztést, az adminisztrációt és a hatékony repülésbiztonsági menedzsmentfolyamatok fenntartását.
                                             
                                          
                                                cb)
                                             
                                             
                                                A b), c) és ca) pontnak megfelelően kinevezett személy vagy csoport felelősséggel tartozik a felelős vezető felé, és közvetlenül kapcsolatba léphet vele annak érdekében, hogy megfelelően tájékoztathassa a vezetőt a megfelelési és biztonsági kérdésekről.
                                             
                                          
                                                cc)
                                             
                                             
                                                A b), c) és ca) pontnak megfelelően kinevezett személynek vagy személyeknek igazolniuk kell, hogy rendelkeznek a légi jármű és/vagy komponense karbantartásához szükséges ismeretekkel, háttérrel és megfelelő tapasztalattal, és igazolniuk kell, hogy e rendeletről alkalmazható ismeretekkel rendelkeznek.”;
                                             
                                          
                              
                                    c)
                                 
                                 
                                    a d) és e) pont helyébe a következő szöveg lép:
                                    
                                                „d)
                                             
                                             
                                                A szervezetnek rendelkeznie kell karbantartási munkaidőtervvel annak biztosítása érdekében, hogy kellő létszámú, megfelelően képzett személyzettel rendelkezzen a jóváhagyás feltételeinek megfelelő tevékenységei megtervezésére, végrehajtására, felügyeletére, ellenőrzésére és nyomon követésére. Ezenkívül, a szervezetnek rendelkeznie kell eljárással az elvégzendő munka átütemezésére abban az esetben, amikor egy adott műszakban vagy időszakban a tervezettnél kevesebb személy áll rendelkezésre.
                                             
                                          
                                                e)
                                             
                                             
                                                A szervezet az illetékes hatóság által jóváhagyott eljárás és rendelkezések szerint megállapítja és ellenőrzi a karbantartásban, a légialkalmassági felülvizsgálatokban, a repülésbiztonság-menedzsmentben és a megfelelés-ellenőrzésben részt vevő alkalmazottai alkalmasságát. Amellett, hogy rendelkezik a munkakör ellátásához szükséges szakértelemmel, a személyzetnek képesnek kell lennie többek között a repülésbiztonság-menedzsmenttel, többek között az emberi tényezőkkel és az emberi teljesítőképességgel kapcsolatos alapelvek alkalmazásának az adott személy szervezetben betöltött funkciójához szükséges mértékű megértésére.”;
                                             
                                          
                              
                                    d)
                                 
                                 
                                    a j) pont a következőképpen módosul:
                                    
                                                a)
                                             
                                             
                                                A bevezető mondat helyébe a következő szöveg lép:
                                                
                                                            „j)
                                                         
                                                         
                                                            A g) és h) pont rendelkezéseitől eltérve, a III. melléklet (66. rész) előírásainak való megfelelés iránti kötelezettséggel összefüggésben, a szervezet az alábbi rendelkezéseknek megfelelően képesített tanúsító személyeket és támogató személyeket is alkalmazhat”:
                                                         
                                                      
                                          
                                                b)
                                             
                                             
                                                az 1–4. pont helyébe a következő szöveg lép:
                                                
                                                            „1.
                                                         
                                                         
                                                            A Chicagói Egyezmény értelmében valamely tagállam felelősségi körébe tartozó területen kívül végzett alapkarbantartás esetében a tanúsító személyek és a támogató személyek rendelkezhetnek az alapkarbantartó létesítmény helye szerinti állam nemzeti légi közlekedési rendelkezéseinek megfelelő szakképesítéssel, amennyiben teljesítik az e melléklet IV. függelékében meghatározott feltételeket.
                                                         
                                                      
                                                            2.
                                                         
                                                         
                                                            A Chicagói Egyezmény értelmében valamely tagállam felelősségi körébe tartozó területen kívül található üzemeltetési karbantartó állomáson végzett üzemeltetési karbantartás esetében a tanúsító személyek – az e melléklet IV. függelékében meghatározott feltételek mellett – rendelkezhetnek a következő alternatív feltételeknek megfelelő szakképesítéssel:
                                                            
                                                                        —
                                                                     
                                                                     
                                                                        az üzemeltetési karbantartó állomás helye szerinti állam nemzeti légi közlekedési rendelkezései;
                                                                     
                                                                  
                                                                        —
                                                                     
                                                                     
                                                                        annak az államnak a nemzeti légi közlekedési rendelkezései, amelyben a szervezet székhelye található.
                                                                     
                                                                  
                                                      
                                                            3.
                                                         
                                                         
                                                            Ha a légialkalmassági utasítás ismétlődő repülés előtti ellenőrzést ír elő, és kifejezetten meghatározza, hogy a repülőszemélyzet végrehajthatja az adott légialkalmassági utasítást, a szervezet a pilótának – a hajózószemélyzeti szakszolgálati engedély alapján – korlátozott tanúsítási engedélyt bocsáthat ki. Ebben az esetben a szervezetnek szavatolnia kell, hogy a pilóta megfelelő gyakorlati képzésben részesült ahhoz, hogy teljesíteni tudja a légialkalmassági utasítást.
                                                         
                                                      
                                                            4.
                                                         
                                                         
                                                            Ha egy légi jármű egy támogatott helytől távol üzemel, a szervezet a pilótának – a hajózószemélyzeti szakszolgálati engedély alapján – korlátozott tanúsítási engedélyt bocsáthat ki, feltéve hogy meggyőződött arról, hogy a pilóta megfelelő gyakorlati képzésben részesült ahhoz, hogy teljesíteni tudja a meghatározott feladatot.”;
                                                         
                                                      
                                          
                              
                                    e)
                                 
                                 
                                    a k) pont helyébe a következő szöveg lép:
                                    
                                                „k)
                                             
                                             
                                                Ha a szervezet légialkalmassági felülvizsgálatokat végez, és ezekről az Vb. melléklet (ML. rész) ML.A.903. pontjának megfelelő légialkalmassági felülvizsgálati bizonyítványt állít ki, rendelkeznie kell a 145.A.37. pontnak megfelelő szakképesítéssel és jogosultsággal rendelkező légialkalmasságot felülvizsgáló személyzettel.”;
                                             
                                          
                              
                  
                        8.
                     
                     
                        A 145.A.35. pont a következőképpen módosul:
                        
                                    a)
                                 
                                 
                                    a d), e) és f) pont helyébe a következő szöveg lép:
                                    
                                                „d)
                                             
                                             
                                                A szervezet biztosítja, hogy valamennyi tanúsító személy és támogató személy minden kétéves időszakon belül kielégítő szinten tartó képzésben részesüljön annak biztosítására, hogy naprakész ismeretekkel rendelkezzen a releváns technológiákról, a szervezeti eljárásokról és a repülésbiztonság-menedzsmentről, többek között az emberi tényezőkkel kapcsolatos kérdésekről.
                                             
                                          
                                                e)
                                             
                                             
                                                A szervezet a tanúsító személyek, valamint a támogató személyek szinten tartó képzésére programot hoz létre, amely magában foglalja az e pont vonatkozó rendelkezéseinek való megfelelést biztosító eljárást, valamint a III. mellékletnek (66. rész) való megfelelést biztosító eljárást.
                                             
                                          
                                                f)
                                             
                                             
                                                A 145.A.30. j) 5. pontban meghatározott előre nem látható esetek kivételével a szervezet az e melléklet szerinti tanúsítási engedély kibocsátása vagy újrakibocsátása előtt a karbantartó szervezet kézikönyvében meghatározott eljárásnak megfelelően értékeli minden érintett tanúsító személy alkalmasságát, képzettségét és a tervezett tanúsítási kötelezettségek teljesítésére való képességét.”;
                                             
                                          
                              
                                    b)
                                 
                                 
                                    az i)–n) pont helyébe a következő szöveg lép:
                                    
                                                „i)
                                             
                                             
                                                A 145.A.30. c) pontban említett, a megfelelés-ellenőrzésért felelős személy vagy személyek továbbra is felelős(ek) a tanúsítási engedélyeknek a tanúsító személyek részére történő kibocsátásáért. A szóban forgó személyek kinevezhetnek más személyeket is a tanúsítási engedélyeknek a karbantartó szervezet kézikönyvében foglalt eljárásnak megfelelően történő kibocsátására vagy visszavonására.
                                             
                                          
                                                j)
                                             
                                             
                                                A szervezet írásos vagy elektronikus formában a tanúsító személyek rendelkezésére bocsátja tanúsítási engedélyük dokumentált.
                                             
                                          
                                                k)
                                             
                                             
                                                A tanúsító személyek tanúsítási engedélyüket bármilyen felhatalmazott személynek 24 órán belül kötelesek bemutatni.
                                             
                                          
                                                l)
                                             
                                             
                                                A tanúsító személyek, illetve a támogató személy esetében a minimális korhatár 21 év.
                                             
                                          
                                                m)
                                             
                                             
                                                Az A kategóriájú légijármű-karbantartói engedéllyel rendelkező személy kizárólag az adott A kategóriájú légijárműre vonatkozó, a II. melléklet (145. rész) vagy a IV. melléklet (147. rész) szerint megfelelően engedélyezett szervezetnél végrehajtott feladatorientált képzés után gyakorolhatja az engedélyben meghatározott tanúsítási jogosultságokat. E képzésnek, minden egyes engedélyezett feladatra vonatkozóan, megfelelő gyakorlati és elméleti oktatást is magában kell foglalnia. A képzés kielégítő végrehajtását vizsgával és/vagy munkahelyi értékeléssel kell igazolni, amelyet a szervezetnél kell teljesíteni.
                                             
                                          
                                                n)
                                             
                                             
                                                A B2 kategóriájú légijármű-karbantartói engedéllyel rendelkező személy kizárólag akkor gyakorolhatja a III. melléklet (66. rész) 66.A.20. a) 3. pontjának ii. alpontjában meghatározott tanúsítási jogosultságokat, ha az alábbiak kielégítő eredménnyel zárultak:
                                                
                                                            i.
                                                         
                                                         
                                                            a megfelelő A kategóriájú légijárműre vonatkozó feladatorientált képzés; és
                                                         
                                                      
                                                            ii.
                                                         
                                                         
                                                            a kibocsátásra kerülő engedély hatályának megfelelő, dokumentált hathónapos gyakorlati tapasztalat.
                                                         
                                                      A feladatorientált képzésnek minden egyes engedélyezett feladatra vonatkozóan megfelelő gyakorlati és elméleti oktatást is magában kell foglalnia. A képzés kielégítő végrehajtását vizsgával vagy munkahelyi értékeléssel kell igazolni. A feladatorientált képzésnek és a vizsgát/értékelést a tanúsítási engedélyt kibocsátó karbantartó szervezet bonyolítja le. A gyakorlati tapasztalat megszerezhető ilyen karbantartó szervezetnél is.”;
                                             
                                          
                              
                                    c)
                                 
                                 
                                    az o) pontot el kell hagyni.
                                 
                              
                  
                        9.
                     
                     
                        A 145.A.36 pontot el kell hagyni.
                     
                  
                        10.
                     
                     
                        A szöveg a következő 145.A.37. ponttal egészül ki:
                        „145.A.37.   Légialkalmasságot felülvizsgáló személyek
                        
                        
                                    a)
                                 
                                 
                                    Az Vb. melléklet (ML. rész) hatálya alá tartozó légi járművek légialkalmassági felülvizsgálatának elvégzésére és a megfelelő légialkalmassági felülvizsgálati bizonyítványok kiállítására való jóváhagyáshoz a szervezetnek rendelkeznie kell az alábbi követelmények mindegyikének megfelelő, légialkalmasságot felülvizsgáló személyekkel:
                                    
                                                1.
                                             
                                             
                                                legalább 1 év tapasztalattal rendelkeznek a vitorlázó repülőgépek és a ballonok légialkalmasságának fenntartása, valamint legalább 3 év tapasztalattal az összes többi légi jármű légialkalmasságának fenntartása területén;
                                             
                                          
                                                2.
                                             
                                             
                                                rendelkeznek tanúsítási engedéllyel a megfelelő légi járműre vonatkozóan;
                                             
                                          
                                                3.
                                             
                                             
                                                ismerik az I. melléklet (M. rész) C. alrészét vagy az Vb. melléklet (ML. rész) C. alrészét;
                                             
                                          
                                                4.
                                             
                                             
                                                ismerik a karbantartó szervezetnek a légialkalmassági felülvizsgálattal és a légialkalmassági felülvizsgálati bizonyítvány kiállításával kapcsolatos eljárásait.
                                             
                                          
                              
                                    b)
                                 
                                 
                                    Mielőtt a szervezet légialkalmassági felülvizsgálati engedélyt ad ki egy jelölt részére, az adott személy az illetékes hatóság felügyelete mellett vagy a szervezet által már jóváhagyott, légialkalmasságot felülvizsgáló személy felügyelete mellett elvégzi a légialkalmasság felülvizsgálatát. Amennyiben az említett, felügyelet mellett végzett légialkalmassági felülvizsgálat kielégítő eredménnyel zárul, az illetékes hatóság hivatalosan elfogadja az adott személy felvételét a légialkalmasságot felülvizsgáló személyek közé.
                                 
                              
                                    c)
                                 
                                 
                                    A szervezet biztosítja, hogy a légialkalmasságot felülvizsgáló személyek igazolni tudják, hogy a légialkalmasság fenntartása területén a közelmúltban megfelelő tapasztalatot szereztek.”
                                 
                              
                  
                        11.
                     
                     
                        A 145.A.45. pont a következőképpen módosul:
                        
                                    a)
                                 
                                 
                                    az a) pont helyébe a következő szöveg lép:
                                    
                                                „a)
                                             
                                             
                                                A szervezetnek rendelkeznie kell a karbantartások, köztük a módosítások és a javítások elvégzéséhez szükséges, alkalmazandó aktuális karbantartási dokumentációval, és azt fel kell használnia. Az »alkalmazandó« dokumentáció bármely, a szervezet jóváhagyási feltételeiben és a kapcsolódó alkalmassági jegyzékben meghatározott légi járműre, komponensre vagy folyamatra vonatkozó dokumentációt jelent.
                                                Abban az esetben, ha a karbantartási dokumentációt a karbantartást kérő személy vagy szervezet biztosítja, elegendő, ha az ilyen dokumentáció csak a munka elvégzésekor áll rendelkezésre, azzal a kivétellel, hogy be kell tartani a 145.A.55. a) 3. pont rendelkezéseit.”;
                                             
                                          
                              
                                    b)
                                 
                                 
                                    a c), d) és e) pontok helyébe a következő szöveg lép:
                                    
                                                „c)
                                             
                                             
                                                A szervezet megállapítja az eljárásokat annak biztosítására, hogy amennyiben a karbantartó személyek által használt karbantartási dokumentációban pontatlan, hiányos vagy félreérthető eljárást, gyakorlatot, információt vagy karbantartási utasítást találnak, azt a 145.A.202. pontban említett belső biztonsági jelentéstételi rendszer részeként nyilvántartásba vegyék, és értesítsék róla a karbantartási dokumentáció szerzőjét.
                                             
                                          
                                                d)
                                             
                                             
                                                A szervezet a karbantartási utasításokat kizárólag a karbantartó szervezet kézikönyvében meghatározott eljárásnak megfelelően módosíthatja. A karbantartási utasítások módosításai tekintetében a szervezetnek igazolnia kell, hogy a módosítások egyenértékű vagy jobb karbantartási színvonalat eredményeznek, és az ilyen módosításokról tájékoztatnia kell a karbantartási dokumentáció szerzőjét. E pont alkalmazásában a »karbantartási utasítások« egy adott karbantartási feladat elvégzésére vonatkozó utasítások; nem tartoznak ide a javítások és módosítások mérnöki tervei.
                                             
                                          
                                                e)
                                             
                                             
                                                A szervezet minden lényeges szervezeti részre vonatkozó közös munkakártyát vagy munkalaprendszert vezet be. Ezenkívül a szervezet vagy pontosan átvezeti a b) és d) pontban említett karbantartási dokumentációt az ilyen munkakártyákra vagy munkalapokra, vagy pontos hivatkozásokat készít a szóban forgó karbantartási dokumentációban lévő konkrét karbantartási feladatra vagy feladatokra. A munkakártyákat és munkalapokat előállíthatják számítógéppel, és azok tárolhatók olyan elektronikus adatbázisban, amely megfelelő védelmet élvez a jogosulatlan módosítás ellen, és amelyről biztonsági másolatot készítenek; ez esetben a biztonsági másolatot a központi adatbázisban rögzített bármilyen adat bevitelétől számított 24 órán belül frissíteni kell. A komplex vagy hosszú karbantartási feladatokat át kell vezetni a munkakártyákra vagy munkalapokra, és azokat világos fázisokra kell bontani, hogy biztosított legyen a teljes karbantartási feladat végrehajtásának követhetősége.
                                                Amikor a szervezet karbantartási szolgáltatást nyújt valamely légijármű-üzemeltetőnek, amely a saját munkakártya- vagy munkalaprendszerének használatát írja elő, akkor az ilyen munkakártya- vagy munkalaprendszer is alkalmazható. Ebben az esetben a szervezetnek eljárást kell kidolgoznia annak biztosítására, hogy a munkakártyákat vagy munkalapokat helyesen töltsék ki.”
                                             
                                          
                              
                  
                        12.
                     
                     
                        A 145.A.47. pont a következőképpen módosul:
                        
                                    a)
                                 
                                 
                                    a b) pont helyébe a következő szöveg lép:
                                    
                                                „b)
                                             
                                             
                                                A menedzsmentrendszer részeként a karbantartási feladatok tervezése és a műszakok szervezése során figyelembe kell venni az emberi teljesítőképesség korlátait, ideértve a karbantartó személyek fáradtságának veszélyét is.”;
                                             
                                          
                              
                                    b)
                                 
                                 
                                    a szöveg a következő d) ponttal egészül ki:
                                    
                                                „d)
                                             
                                             
                                                A szervezetnek biztosítania kell, hogy menedzsmentrendszere figyelembe vegye a szervezet létesítményeiben karbantartást végző külső munkacsoportok repülésbiztonsági kockázatait.”
                                             
                                          
                              
                  
                        13.
                     
                     
                        A 145.A.48. pont helyébe a következő szöveg lép:
                        „145.A.48.   A karbantartás elvégzése
                        
                        
                                    a)
                                 
                                 
                                    A szervezet kizárólag olyan légi jármű vagy komponens karbantartását végezheti el, amelyre jóváhagyást nyert, és az összes szükséges létesítmény, felszerelés, szerszám, anyag, karbantartási dokumentáció és személy rendelkezésére áll.
                                 
                              
                                    b)
                                 
                                 
                                    A szervezet felel a jóváhagyás hatálya alá tartozó karbantartásért.
                                 
                              
                                    c)
                                 
                                 
                                    A szervezet biztosítja, hogy:
                                    
                                                1.
                                             
                                             
                                                valamennyi karbantartási feladat befejezése után általános szemlére kerüljön sor annak ellenőrzésére, hogy a légi járműből, illetve komponenséből minden szerszámot, berendezést, illetve idegen tárgyat vagy anyagot eltávolítottak, és hogy az összes leszerelt burkolóelemet visszaillesztették;
                                             
                                          
                                                2.
                                             
                                             
                                                valamennyi kritikus karbantartási feladat elvégzését követően hibaazonosító módszer kerüljön alkalmazásra;
                                             
                                          
                                                3.
                                             
                                             
                                                karbantartás során a hibák előfordulásának, illetve az azonos karbantartási feladatok során a hibák megismétlődésének a kockázata minimális legyen;
                                             
                                          
                                                4.
                                             
                                             
                                                az I. melléklet (M. rész) M.A.304. pontjában vagy adott esetben az Vb. melléklet (ML. rész) ML.A.304. pontjában meghatározott adatok alapján a károk felmérésre, a módosítások és javítások pedig elvégzésre kerüljenek;
                                             
                                          
                                                5.
                                             
                                             
                                                a légi jármű meghibásodásainak értékelése az I. melléklet (M. rész) M.A.403. b) pontjának vagy az Vb. melléklet (ML. rész) ML.A.403. b) pontjának megfelelően történik.”
                                             
                                          
                              
                  
                        14.
                     
                     
                        A 145.A.50. pont a következőképpen módosul:
                        
                                    a)
                                 
                                 
                                    az a) pont helyébe a következő szöveg lép:
                                    
                                                „a)
                                             
                                             
                                                A megfelelően feljogosított tanúsító személy a szervezet nevében kibocsátja az üzembehelyezési bizonyítványt, miután ellenőrizte, hogy a szervezet minden megrendelt karbantartást megfelelő módon – a 145.A.70. pontban meghatározott eljárások szerint és figyelemmel a 145.A.45. pontban meghatározott karbantartási dokumentáció rendelkezésre állására és használatára – elvégzett, és nincs olyan ismert meg nem felelés, amely veszélyeztetné a repülésbiztonságot.”;
                                             
                                          
                              
                                    b)
                                 
                                 
                                    a c) és d) pont helyébe a következő szöveg lép:
                                    
                                                „c)
                                             
                                             
                                                A karbantartás során megállapított addig ismeretlen hibákról vagy meg nem rendelt karbantartási feladatokról tájékoztatni kell a légi jármű folyamatos légialkalmasságáért felelős személyt vagy szervezetet, hogy megszerezzék hozzájárulását az ilyen hibák kijavításához vagy a karbantartási munkamegrendelés hiányzó elemeinek pótlásához. Amennyiben a szóban forgó személy vagy szervezet e pont alapján elutasítja az ilyen karbantartás végrehajtását, az e) pont rendelkezéseit kell alkalmazni.
                                             
                                          
                                                d)
                                             
                                             
                                                A légi járműből eltávolított komponensen elvégzett karbantartást követően a megfelelően feljogosított tanúsító személy a szervezet nevében kibocsátja az üzembehelyezési bizonyítványt. Ha az I. melléklet (M. rész) M.A.502. pontja vagy adott esetben az Vb. melléklet (ML. rész) ML.A.502. pontja másként nem rendelkezik, a komponens üzembehelyezési bizonyítványa az I. melléklet (M. rész) II. függeléke szerinti üzemképességi tanúsítvány (1. számú EASA-űrlap). Ha a szervezet a komponens karbantartását saját használatra végzi, akkor az 1. számú EASA-űrlap kiállítása nem feltétlenül szükséges, ha a szervezet kézikönyvében foglalt belső üzembehelyezési eljárások így rendelkeznek.”;
                                             
                                          
                              
                                    c)
                                 
                                 
                                    az f) pont helyébe a következő szöveg lép:
                                    
                                                „f)
                                             
                                             
                                                A 145.A.50. a) pont, illetve a 145.A.42. pont rendelkezéseitől eltérve, amikor a légi járművet az elsődleges üzemeltetési karbantartó állomástól vagy az elsődleges karbantartóbázistól eltérő helyen, a megfelelő üzembehelyezési bizonyítvánnyal rendelkező komponens hiánya miatt helyezik üzemen kívül, az adott légi jármű karbantartásával megbízott szervezet ideiglenesen beépíthet olyan komponenst, amely nem rendelkezik a megfelelő üzembehelyezési bizonyítvánnyal, de legfeljebb 30 repülési órára, vagy addig, amíg a légi jármű először visszatér az elsődleges üzemeltetési karbantartó állomásra vagy az elsődleges karbantartóbázisra, attól függően, hogy melyik a korábbi, amennyiben a légi jármű folyamatos légialkalmasságáért felelős személy vagy szervezet egyetértését nyilvánította, és az említett komponens rendelkezik alkalmas üzembehelyezési bizonyítvánnyal, illetve ellenkező esetben más tekintetben megfelel minden alkalmazandó karbantartási és üzemelési előírásnak. Az ilyen komponenseket az e pont első mondatában előírt határidőn belül el kell távolítani, kivéve ha időközben a 145.A.50. a) pont, illetve a 145.A.42. pont alapján megfelelő üzembehelyezési bizonyítványt bocsátottak ki.”
                                             
                                          
                              
                  
                        15.
                     
                     
                        A 145.A.55. pont helyébe a következő szöveg lép:
                        „145.A.55.   
                              Nyilvántartások vezetése
                           
                        
                        
                                    a)
                                 
                                 
                                    Karbantartási nyilvántartások
                                    
                                                1.
                                             
                                             
                                                A szervezet nyilvántartást vezet a jóváhagyás hatálya alá tartozó, elvégzett karbantartási munkák részleteiről. A szervezetnek meg kell őriznie legalább azokat a nyilvántartásokat, beleértve adott esetben az alvállalkozó által kiadott üzembehelyezési dokumentumokat, amelyek szükségesek annak igazolásához, hogy az üzembehelyezési bizonyítvány kibocsátásának feltételeként megállapított minden követelmény teljesült.
                                             
                                          
                                                2.
                                             
                                             
                                                A szervezet köteles az üzemben tartó vagy az ügyfél rendelkezésére kell bocsátani minden üzembehelyezési bizonyítvány másolatát az elvégzett munkával kapcsolatos és az I. melléklet (M. rész) M.A.305. pontja vagy az Vb. melléklet (ML. rész) ML.A.305. pontja rendelkezéseinek való megfelelés igazolásához szükséges valamennyi részletes karbantartási nyilvántartás másolatával együtt.
                                             
                                          
                                                3.
                                             
                                             
                                                A szervezet köteles minden karbantartási nyilvántartás (köztük az üzembehelyezési bizonyítványok) és kapcsolódó karbantartási dokumentáció egy példányát attól az időponttól számítva három évig megőrizni, amikor a munka tárgyát képező légi járműre vagy légijármű-komponensre vonatkozó üzembehelyezési bizonyítványát kiadták.
                                             
                                          
                                                4.
                                             
                                             
                                                Ha egy szervezet beszünteti működését, az utolsó három évre vonatkozó összes megőrzött karbantartási nyilvántartást köteles vagy az érintett légi járművek, illetve komponensek utolsó tulajdonosának vagy az azokat legutóbb használó ügyfélnek átadni, vagy az illetékes hatóság által meghatározott módon megőrizni.
                                             
                                          
                              
                                    b)
                                 
                                 
                                    Légialkalmasság-felülvizsgálati nyilvántartások
                                    
                                                1.
                                             
                                             
                                                Ha egy szervezet rendelkezik a 145.A.75. f) pontban említett jogosultsággal, akkor egy-egy példányban köteles megőrizni az általa kiállított valamennyi légialkalmassági felülvizsgálati bizonyítványt az összes igazoló dokumentummal együtt, és ezeket a nyilvántartásokat kérésre a légi jármű tulajdonosa rendelkezésére kell bocsátania.
                                             
                                          
                                                2.
                                             
                                             
                                                A szervezetnek az 1. pontban említett valamennyi nyilvántartás egy példányát a légialkalmassági felülvizsgálati bizonyítvány kiállításától számított három évig meg kell őriznie.
                                             
                                          
                                                3.
                                             
                                             
                                                Ha egy szervezet beszünteti működését, az utolsó három évre vonatkozó összes megőrzött légialkalmasság-felülvizsgálati nyilvántartást köteles vagy az érintett légi járművek utolsó tulajdonosának vagy üzemben tartójának átadni, vagy az illetékes hatóság által meghatározott módon megőrizni.
                                             
                                          
                              
                                    c)
                                 
                                 
                                    A menedzsmentrendszerrel, a szerződésekkel és alvállalkozói szerződésekkel kapcsolatos nyilvántartások
                                    A szervezet biztosítja, hogy a következő nyilvántartások legalább 5 évig megőrzésre kerüljenek:
                                    
                                                i.
                                             
                                             
                                                a menedzsmentrendszer 145.A.200. pontban említett kulcsfontosságú folyamataival kapcsolatos bejegyzések;
                                             
                                          
                                                ii.
                                             
                                             
                                                a 145.A.205. pontban említett szerződésekkel és alvállalkozói szerződésekkel kapcsolatos bejegyzések.
                                             
                                          
                              
                                    d)
                                 
                                 
                                    Személyi nyilvántartások
                                    
                                                1.
                                             
                                             
                                                A szervezet biztosítja, hogy a következő nyilvántartások megőrzésre kerüljenek:
                                                
                                                            i.
                                                         
                                                         
                                                            a karbantartásban, a megfelelés-ellenőrzésben és a repülésbiztonság-menedzsmentben részt vevő személyzet képesítésére, képzésére és tapasztalataira vonatkozó nyilvántartások;
                                                         
                                                      
                                                            ii.
                                                         
                                                         
                                                            a légialkalmasságot felülvizsgáló valamennyi személy képesítésére, képzésére és tapasztalataira vonatkozó nyilvántartások.
                                                         
                                                      
                                          
                                                2.
                                             
                                             
                                                A légialkalmasságot felülvizsgáló valamennyi személlyel kapcsolatos nyilvántartások magukban foglalják a megszerzett megfelelő szakképesítésre vonatkozó adatokat, a légialkalmasság fenntartása területén szerzett tapasztalatok és képesítések összegzését, valamint a szervezet által az adott személy számára kiállított légialkalmassági felülvizsgálati engedély másolatát.
                                             
                                          
                                                3.
                                             
                                             
                                                A tanúsító és támogató személyekkel kapcsolatos nyilvántartások magukban foglalják a következőket:
                                                
                                                            i.
                                                         
                                                         
                                                            az adott személy III. melléklet (66. rész) szerinti légijármű-karbantartói engedélyének vagy valamely azzal egyenértékű dokumentum részletes adatai;
                                                         
                                                      
                                                            ii.
                                                         
                                                         
                                                            adott esetben az érintett személyek számára kiadott tanúsítási engedélyek hatóköre;
                                                         
                                                      
                                                            iii.
                                                         
                                                         
                                                            a 145.A.30. j) pontban említett korlátozott vagy egyszeri tanúsítási engedéllyel rendelkező személyek adatai.
                                                         
                                                      
                                          
                                                4.
                                             
                                             
                                                A személyi nyilvántartásokat mindaddig vezetni kell, amíg az adott személy a szervezetnél dolgozik, és azokat legalább három évig meg kell őrizni azt követően, hogy az érintett személy elhagyta a szervezetet, vagy miután visszavonták a számára kiadott engedélyt.
                                             
                                          
                                                5.
                                             
                                             
                                                A szervezet kérésre hozzáférést biztosít a 2. és 3. pontban említett személyek számára a szóban forgó pontokban részletezett személyi nyilvántartásokhoz. Ezen túlmenően, amikor az említett személyek elhagyják a karbantartó szervezetet, a szervezet az érintettek kérésére köteles átadni nekik a róluk vezetett személyi nyilvántartás másolatát.
                                             
                                          
                              
                                    e)
                                 
                                 
                                    A szervezet kialakít egy nyilvántartási rendszert, amely lehetővé teszi a tevékenységeire vonatkozó információk tárolását és megbízható nyomon követhetőségét.
                                 
                              
                                    f)
                                 
                                 
                                    A nyilvántartások formátumát a szervezet eljárásaiban kell meghatározni.
                                 
                              
                                    g)
                                 
                                 
                                    A nyilvántartásokat úgy kell tárolni, hogy biztosított legyen a károsodással, az illetéktelen megváltoztatással és a lopással szembeni védelmük”.
                                 
                              
                  
                        16.
                     
                     
                        A 145.A.60. pont helyébe a következő szöveg lép:
                        „145.A.60.   
                              Eseményjelentés
                           
                        
                        
                                    a)
                                 
                                 
                                    Menedzsmentrendszerének részeként a szervezetnek létre kell hoznia és fenn kell tartania egy eseményjelentési rendszert, amely a kötelező és az önkéntes jelentéstételre is kiterjed. Azon szervezetek esetében, amelyek székhelye valamely tagállamban található, egységes rendszer is létrehozható a 376/2014/EU rendelet és annak végrehajtási jogi aktusai, valamint az (EU) 2018/1139 rendelet és az ahhoz kapcsolódó felhatalmazáson alapuló és végrehajtási jogi aktusok követelményeinek való megfelelés érdekében.
                                 
                              
                                    b)
                                 
                                 
                                    A szervezet köteles jelenteni az illetékes hatóságának és a légi jármű vagy a komponens tervjóváhagyása jogosultjának a légi jármű vagy a komponens tekintetében a szervezet által azonosított minden olyan, biztonsággal kapcsolatos eseményt vagy körülményt, amely veszélyezteti vagy – amennyiben nem kezelik vagy hárítják el – veszélyeztetheti a légi járművet, az abban tartózkodókat vagy bármely más személyt és különösen minden balesetet vagy súlyos repülőeseményt.
                                 
                              
                                    c)
                                 
                                 
                                    A szervezet továbbá köteles jelenteni az I. melléklet (M. rész) M.A.201. pontjával vagy adott esetben az Vb. melléklet (ML. rész) ML.A.201. pontjával összhangban a légi jármű folyamatos légialkalmasságáért felelős személynek vagy szervezetnek minden olyan eseményt vagy körülményt, amely érinti az adott légi járművet. A légi jármű komponenseit érintő eseményekről vagy körülményekről a szervezet a karbantartást kérő személynek vagy szervezetnek tesz jelentést.
                                 
                              
                                    d)
                                 
                                 
                                    Azon szervezetek esetében, amelyek székhelye nem valamely tagállamban található:
                                    
                                                1.
                                             
                                             
                                                az első kötelező jelentéseknek:
                                                
                                                            i.
                                                         
                                                         
                                                            megfelelően védelmezniük kell a bejelentő és a jelentésben említett személyek személyazonosságának titkosságát;
                                                         
                                                      
                                                            ii.
                                                         
                                                         
                                                            a lehető leghamarabb, de legkésőbb 72 órán belül el kell készülniük, hogy a szervezet tudomást szerez az eseményről, kivéve, ha ezt rendkívüli körülmények megakadályozzák;
                                                         
                                                      
                                                            iii.
                                                         
                                                         
                                                            az illetékes hatóság által előírt formában és módon kell elkészülniük;
                                                         
                                                      
                                                            iv.
                                                         
                                                         
                                                            tartalmazniuk kell a helyzettel kapcsolatos minden olyan információt, amelyről a szervezetnek tudomása van;
                                                         
                                                      
                                          
                                                2.
                                             
                                             
                                                a szervezetnek adott esetben nyomonkövetési jelentést kell készítenie a hasonló események jövőbeni előfordulásának megelőzése érdekében tervezett intézkedéseiről, amint meghatározta azokat; az ilyen nyomonkövetési jelentéseket:
                                                
                                                            i.
                                                         
                                                         
                                                            el kell küldeni a b) és c) pontban említett azon szervezeteknek, amelyeknek az eredeti jelentést megküldték;
                                                         
                                                      
                                                            ii.
                                                         
                                                         
                                                            az illetékes hatóság által előírt formában és módon kell elkészíteni.”
                                                         
                                                      
                                          
                              
                  
                        17.
                     
                     
                        A 145.A.65. pont helyébe a következő szöveg lép:
                        „145.A.65.   Karbantartási eljárások
                        
                        
                                    a)
                                 
                                 
                                    A szervezet eljárásokat dolgoz ki annak biztosítására, hogy az emberi tényezőket és a helyes karbantartási gyakorlatokat figyelembe vegyék a karbantartások, köztük az alvállalkozásba adott tevékenységek során, és amelyek megfelelnek e melléklet, az I. melléklet (M. rész) és az Vb. melléklet (ML. rész) alkalmazandó követelményeinek. A szóban forgó eljárások kidolgozására az illetékes hatósággal egyeztetve kerül sor.
                                 
                              
                                    b)
                                 
                                 
                                    Az e pont szerint kidolgozott karbantartási eljárásoknak:
                                    
                                                1.
                                             
                                             
                                                biztosítaniuk kell, hogy a szervezet és a karbantartást kérő személy vagy szervezet között egyértelmű karbantartási munkamegrendelés vagy szerződés jöjjön létre, amelyben egyértelműen meghatározásra kerül, hogy milyen karbantartási munkára van szükség ahhoz, hogy a légi jármű és a komponensek a 145.A.50 ponttal összhangban üzembe helyezhetők legyenek;
                                             
                                          
                                                2.
                                             
                                             
                                                a karbantartás elvégzésének valamennyi szempontjára, ezen belül a speciális szolgáltatások nyújtására és ellenőrzésére is ki kell terjedniük, és meg kell határozniuk, hogy a szervezet mely szabványok szerint kíván dolgozni.”
                                             
                                          
                              
                  
                        18.
                     
                     
                        A 145.A.70. pont helyébe a következő szöveg lép:
                        „145.A.70.   A karbantartó szervezet kézikönyve
                        
                        
                                    a)
                                 
                                 
                                    A szervezetnek ki kell dolgoznia és fenn kell tartania a karbantartó szervezet kézikönyvét, amely közvetlenül vagy hivatkozások útján tartalmazza a következők mindegyikét:
                                    
                                                1.
                                             
                                             
                                                a felelős vezető által aláírt, azt megerősítő nyilatkozat arról, hogy a karbantartó szervezet mindenkor az e melléklet, az I. melléklet (M. rész) és az Vb. melléklet (ML. rész), valamint a jóváhagyott kézikönyve szerint fog működni. Ha a felelős vezető nem a szervezet vezérigazgatója, akkor az ilyen nyilatkozatot a vezérigazgatónak ellen kell jegyeznie;
                                             
                                          
                                                2.
                                             
                                             
                                                a szervezet biztonsági politikája és a 145.A.200. a) 2. pontban említett kapcsolódó biztonsági célkitűzések;
                                             
                                          
                                                3.
                                             
                                             
                                                a 145.A.30. b), c) és ca) pont alapján kijelölt személy(ek) beosztása és neve;
                                             
                                          
                                                4.
                                             
                                             
                                                a 145.A.30. b), c) és ca) pont alapján kijelölt személyek kötelességei és felelősségi köre, ideértve azokat az ügyeket is, amelyekkel kapcsolatban a szervezet nevében az illetékes hatósággal közvetlenül tárgyalhatnak;
                                             
                                          
                                                5.
                                             
                                             
                                                a 145.A.200. a) 1. ponttal összhangban létrehozott, a 145.A.30. a), b), c) és ca) pontban említett személyek közötti elszámoltathatósági és kapcsolódó felelősségi viszonyokat feltüntető szervezeti ábra;
                                             
                                          
                                                6.
                                             
                                             
                                                a tanúsító személyek, valamint adott esetben a támogató személyek és a légialkalmasságot felülvizsgáló személyek listája, az engedélyeik hatókörével együtt;
                                             
                                          
                                                7.
                                             
                                             
                                                az emberi erőforrások és a személyzet rendelkezésre állásának tervezésére szolgáló rendszer általános leírása a 145.A.30. d) pontban előírtak szerint;
                                             
                                          
                                                8.
                                             
                                             
                                                az egyes jóváhagyott helyszíneken található létesítmények általános leírása;
                                             
                                          
                                                9.
                                             
                                             
                                                a szervezetnek a 145.A.20. pontban előírt jóváhagyási feltételek szempontjából releváns tevékenységi körének meghatározása;
                                             
                                          
                                                10.
                                             
                                             
                                                az előzetes jóváhagyást nem igénylő változtatások körét meghatározó eljárás, amely ismerteti az ilyen változtatások kezelésének módját, valamint azt, hogy azokról hogyan értesítik az illetékes hatóságot a 145.A.85. c) pontban előírtak szerint;
                                             
                                          
                                                11.
                                             
                                             
                                                a karbantartó szervezet kézikönyvének módosítására vonatkozó eljárás;
                                             
                                          
                                                12.
                                             
                                             
                                                azok az eljárások, amelyek meghatározzák, hogy a szervezet hogyan biztosítja az e mellékletben foglalt követelményeknek való megfelelést;
                                             
                                          
                                                13.
                                             
                                             
                                                azon kereskedelmi üzemeltetők jegyzéke, amelyeknek a szervezet rendszeres légijármű-karbantartási szolgáltatásokat nyújt, valamint a kapcsolódó eljárások;
                                             
                                          
                                                14.
                                             
                                             
                                                adott esetben a 145.A.75. b) pontban említett alvállalkozó szervezetek jegyzéke;
                                             
                                          
                                                15.
                                             
                                             
                                                a jóváhagyott helyszínek felsorolása, beleértve adott esetben a 145.A.75. d) pontban említett üzemeltetési karbantartási telephelyeket is;
                                             
                                          
                                                16.
                                             
                                             
                                                a szerződött szervezetek jegyzéke;
                                             
                                          
                                                17.
                                             
                                             
                                                a szervezet által jelenleg jóváhagyott alternatív megfelelési módozatok listája.
                                             
                                          
                              
                                    b)
                                 
                                 
                                    A karbantartó szervezet kézikönyvének első kiadását az illetékes hatóságnak jóvá kell hagynia. A kézikönyvet szükség szerint módosítani kell, hogy az megfeleljen a szervezet aktuális helyzetének.
                                 
                              
                                    c)
                                 
                                 
                                    A karbantartó szervezet kézikönyvének módosításait az a) 10. és az a) 11. pontban említett eljárás szerint kell kezelni. Az a) 10.pontban említett eljárás hatálya alá nem tartozó módosításokat, valamint a 145.A.85. a) pontban felsorolt változásokhoz kapcsolódó módosításokat az illetékes hatóságnak jóvá kell hagynia.”
                                 
                              
                  
                        19.
                     
                     
                        A 145.A.75. pont a következőképpen módosul:
                        
                                    a)
                                 
                                 
                                    A bevezető mondat helyébe a következő szöveg lép:
                                    „A karbantartó szervezet kézikönyvének megfelelően a szervezet az alábbi feladatok ellátására jogosult:”
                                 
                              
                                    b)
                                 
                                 
                                    az a) és b) pont helyébe a következő szöveg lép:
                                    
                                                „a)
                                             
                                             
                                                Karbantarthat bármely légi járművet vagy komponenst, amelyre a jóváhagyás kiterjed, a bizonyítványban és a karbantartó szervezet kézikönyvében meghatározott helyszíneken.
                                             
                                          
                                                b)
                                             
                                             
                                                Légi jármű vagy komponens karbantartásának elvégzését, amelyre a jóváhagyása kiterjed, más olyan alvállalkozó szervezetnek adhatja át, amely e szervezet menedzsmentrendszere alapján működik. Ez a 145.A.65. ponttal összhangban meghatározott eljárások szerint engedélyezett munkára korlátozódik, és nem foglalhatja magában a légi jármű alapkarbantartás során végzett ellenőrzését vagy a műhelyben elvégzett teljes karbantartási ellenőrzést vagy hajtómű vagy hajtóműcsoport nagyjavítását.”;
                                             
                                          
                              
                                    c)
                                 
                                 
                                    az f) pont helyébe a következő szöveg lép:
                                    
                                                „f)
                                             
                                             
                                                Ha kifejezetten fel van jogosítva az Vb. mellékletben (ML. rész) említett légi járművekre, és székhelye valamely tagállamban található, a szervezet az Vb. melléklet (ML. rész) ML.A.903. pontjában meghatározott feltételek mellett légialkalmassági felülvizsgálatokat végezhet és kiállíthatja a megfelelő légialkalmassági felülvizsgálati bizonyítványokat.”
                                             
                                          
                              
                  
                        20.
                     
                     
                        A 145.A.80 pontot el kell hagyni.
                     
                  
                        21.
                     
                     
                        A 145.A.85. pont helyébe a következő szöveg lép:
                        „145.A.85.   A szervezetnél bekövetkező változások
                        
                        
                                    a)
                                 
                                 
                                    A szervezetben bekövetkező alábbi változásokat az illetékes hatóságnak előzetesen jóvá kell hagynia:
                                    
                                                1.
                                             
                                             
                                                a szervezet bizonyítványát és jóváhagyási feltételeit érintő változások;
                                             
                                          
                                                2.
                                             
                                             
                                                a 145.A.30. a), b), c) és ca) pontban említett személyeket érintő változások;
                                             
                                          
                                                3.
                                             
                                             
                                                a személyzetnek a 145.A.30. b), c) és ca) pont szerint kinevezett tagjai és a felelős vezető közötti jelentési vonalat érintő változások;
                                             
                                          
                                                4.
                                             
                                             
                                                a c) pontban említett előzetes jóváhagyást nem igénylő változtatásokra vonatkozó eljárás;
                                             
                                          
                                                5.
                                             
                                             
                                                a szervezet azon további telephelyei, amelyek nem tartoznak a 145.A.75. c) pont hatálya alá.
                                             
                                          
                              
                                    b)
                                 
                                 
                                    Az a) pontban említett változások és az e melléklettel összhangban előzetes jóváhagyást igénylő minden egyéb változtatás esetében a szervezetnek kérelmeznie kell és meg kell szereznie az illetékes hatóság jóváhagyását. A kérelmet még a változtatás végrehajtása előtt be kell nyújtani, hogy az illetékes hatóság megállapíthassa, hogy a képzési szervezet továbbra is megfelel-e ennek a mellékletnek, és szükség esetén módosíthassa a szervezet bizonyítványát és a hozzá csatolt jóváhagyási feltételeket.
                                    A szervezetnek minden vonatkozó dokumentumot be kell nyújtania az illetékes hatóság részére.
                                    A változtatás a 145.B.330. ponttal összhangban csak az illetékes hatóság hivatalos jóváhagyásának kézhezvétele után hajtható végre.
                                    A szervezetnek a változtatás ideje alatt az illetékes hatóság által előírt feltételekkel kell üzemelnie, ha vannak ilyenek.
                                 
                              
                                    c)
                                 
                                 
                                    Az előzetes jóváhagyást nem igénylő változtatásokat az illetékes hatóság által a 145.B.310. h) ponttal összhangban jóváhagyott eljárás szerint kell kezelni, illetve azokról az illetékes hatóságot értesíteni.”
                                 
                              
                  
                        22.
                     
                     
                        A 145.A.90. pont helyébe a következő szöveg lép:
                        „145.A.90.   Folyamatos érvényesség
                        
                        
                                    a)
                                 
                                 
                                    A szervezet bizonyítványa mindaddig érvényben marad, amíg teljesül valamennyi alábbi feltétel:
                                    
                                                1.
                                             
                                             
                                                a szervezet továbbra is megfelel az (EU) 2018/1139 rendeletben és annak felhatalmazáson alapuló és végrehajtási jogi aktusaiban szereplő vonatkozó követelményeknek, figyelembe véve a szabálytalanságok kezelésével kapcsolatos, e melléklet 145.B.350. pontjában foglalt rendelkezéseket;
                                             
                                          
                                                2.
                                             
                                             
                                                az illetékes hatóság számára biztosított a szervezethez való hozzáférés a 145.A.140. pontban meghatározott módon;
                                             
                                          
                                                3.
                                             
                                             
                                                a szervezet nem mondott le a bizonyítványról, és azt az illetékes hatóság a 145.B.355. pont alapján nem függesztette fel, illetve nem vonta vissza.
                                             
                                          
                              
                                    b)
                                 
                                 
                                    Lemondás vagy visszavonás esetén a bizonyítványt haladéktalanul vissza kell szolgáltatni az illetékes hatóságnak.”
                                 
                              
                  
                        23.
                     
                     
                        A 145.A.95. pont helyébe a következő szöveg lép:
                        „145.A.95.   Szabálytalanságok
                        
                        
                                    a)
                                 
                                 
                                    A szabálytalanságokról szóló, a 145.B.350. pont szerinti értesítés kézhezvétele után a szervezet:
                                    
                                                1.
                                             
                                             
                                                meghatározza a meg nem felelés kiváltó okát vagy okait, illetve az azt előidéző tényező(ke)t;
                                             
                                          
                                                2.
                                             
                                             
                                                kiigazító intézkedési tervet dolgoz ki;
                                             
                                          
                                                3.
                                             
                                             
                                                az illetékes hatóságot kielégítő módon igazolja a kiigazító intézkedés végrehajtását.
                                             
                                          
                              
                                    b)
                                 
                                 
                                    Az a) pontban említett intézkedéseket a 145.B.350. pontnak megfelelően az illetékes hatósággal egyeztetve megállapított időszakon belül kell végrehajtani.
                                 
                              
                                    c)
                                 
                                 
                                    A szervezetnek kellően figyelembe kell vennie a 145.B.350. f) pontnak megfelelően kapott észrevételeket. A szervezetnek rögzítenie kell az ezen észrevételekkel kapcsolatban hozott határozatokat.”
                                 
                              
                  
                        24.
                     
                     
                        A szöveg a következő 145.A.120. ponttal egészül ki:
                        „145.A.120.   Megfelelési módozatok
                        
                        
                                    a)
                                 
                                 
                                    A szervezet bármely alternatív megfelelési módozatot felhasználhat az e rendeletnek való megfelelés érdekében.
                                 
                              
                                    b)
                                 
                                 
                                    Ha egy szervezet alternatív megfelelési módozatot kíván alkalmazni, előzetesen tájékoztatnia kell az illetékes hatóságot a módozat részletes leírásának benyújtásával. A leírásnak tartalmaznia kell a kézikönyvek vagy eljárások esetlegesen releváns módosításait, valamint annak magyarázatát, hogy miként valósul meg az e rendeletnek való megfelelés.
                                    A szóban forgó alternatív megfelelési módozatokat a szervezet abban az esetben alkalmazhatja, ha azt az illetékes hatóság előzetesen jóváhagyja.”
                                 
                              
                  
                        25.
                     
                     
                        A szöveg a következő 145.A.140. ponttal egészül ki:
                        „145.A.140.   Hozzáférés
                        
                        Annak érdekében, hogy az illetékes hatóság meg tudja állapítani, az üzemben tartó megfelel-e az (EU) 2018/1139 rendelet és annak felhatalmazáson alapuló és végrehajtási jogi aktusai vonatkozó követelményeinek, a szervezet biztosítja, hogy az alábbi hatóságok által erre feljogosított személyek hozzáférést kapjanak a létesítményeihez, légi járműveihez, dokumentumaihoz, nyilvántartásaihoz, adataihoz, eljárásaihoz és a bizonyítványa hatálya alá tartozó – alvállalkozói szerződés alapján vagy anélkül végzett – tevékenységekkel kapcsolatos minden egyéb anyaghoz:
                        
                                    a)
                                 
                                 
                                    a 145.1. pontban meghatározott illetékes hatóság;
                                 
                              
                                    b)
                                 
                                 
                                    a 145.B.300. d) pontnak megfelelően a felügyeleti feladatokat ellátó hatóság.”
                                 
                              
                  
                        26.
                     
                     
                        A szöveg a következő 145.A.155. ponttal egészül ki:
                        „145.A.155.   Haladéktalan reagálás a repülésbiztonsági problémákra
                        
                        A szervezetnek végre kell hajtania:
                        
                                    a)
                                 
                                 
                                    az illetékes hatóság által a 145.B.135. ponttal összhangban előírt bármely repülésbiztonsági intézkedést;
                                 
                              
                                    b)
                                 
                                 
                                    az ügynökség által kiadott bármely vonatkozó, repülésbiztonsággal kapcsolatos közleményt.”
                                 
                              
                  
                        27.
                     
                     
                        A szöveg a következő 145.A.200. ponttal egészül ki:
                        „145.A.200.   Menedzsmentrendszer
                        
                        
                                    a)
                                 
                                 
                                    A szervezetnek ki kell alakítania, be kell vezetnie és fenn kell tartania egy menedzsmentrendszert, amely magában foglalja az alábbiakat:
                                    
                                                1.
                                             
                                             
                                                világosan meghatározott elszámoltathatóság és felelősségi körök mindenhol a szervezeten belül, beleértve a felelős vezető közvetlen elszámoltathatóságát repülésbiztonsági kérdésekben;
                                             
                                          
                                                2.
                                             
                                             
                                                a szervezet repülésbiztonsággal kapcsolatos általános filozófiájának és elveinek, azaz biztonsági politikájának, és a kapcsolódó biztonsági célkitűzések ismertetése;
                                             
                                          
                                                3.
                                             
                                             
                                                a szervezet tevékenységével járó repülésbiztonsági veszélyek azonosítása, értékelése és az azokhoz kapcsolódó kockázatok kezelése, beleértve a kockázatok csökkentése érdekében tett intézkedéseket és azok hatékonyságának bizonyítását;
                                             
                                          
                                                4.
                                             
                                             
                                                a feladataik elvégzésére kiképzett és ahhoz értő személyzet fenntartása;
                                             
                                          
                                                5.
                                             
                                             
                                                a menedzsmentrendszer összes kulcsfontosságú eljárásának dokumentációja, beleértve a személyzet tagjaival a felelősségi köreiket tudatosító módszert és ezen dokumentáció módosítási eljárását;
                                             
                                          
                                                6.
                                             
                                             
                                                külön funkció annak figyelemmel kísérésére, hogy teljesíti-e a szervezet a vonatkozó követelményeket. A megfelelés-ellenőrzésnek magában kell foglalnia egy visszajelző rendszert, amely a szükséges kiigazító intézkedések hatékony végrehajtásának biztosítása érdekében tájékoztatja a felelős vezetőt a szabálytalanságokról;
                                             
                                          
                              
                                    b)
                                 
                                 
                                    A menedzsmentrendszernek a szervezet méretéhez, tevékenységeinek jellegéhez és összetettségéhez illőnek kell lennie, figyelembe véve az ezen tevékenységekkel járó veszélyeket és kapcsolódó kockázatokat.
                                 
                              
                                    c)
                                 
                                 
                                    Amennyiben a szervezet egy vagy több további, az (EU) 2018/1139 rendelet hatálya alá tartozó szervezeti bizonyítvánnyal rendelkezik, a menedzsmentrendszer integrálható a meglévő kiegészítő bizonyítvány(ok) által előírt rendszerbe.”
                                 
                              
                  
                        28.
                     
                     
                        A szöveg a következő 145.A.202. ponttal egészül ki:
                        „145.A.202.   Belső biztonsági jelentéstételi rendszer
                        
                        
                                    a)
                                 
                                 
                                    A szervezet – menedzsmentrendszere részeként – belső biztonsági jelentéstételi rendszert hoz létre a 145.A.60. pont értelmében bejelentendő események összegyűjtésének és értékelésének lehetővé tétele érdekében.
                                 
                              
                                    b)
                                 
                                 
                                    E rendszernek lehetővé kell tennie továbbá azon, belső jelentésekben szereplő hibák, veszélyes megközelítések és veszélyek összegyűjtését és értékelését, amelyek nem tartoznak az a) pont hatálya alá.
                                 
                              
                                    c)
                                 
                                 
                                    E rendszer révén a szervezet:
                                    
                                                1.
                                             
                                             
                                                a 145.A.200. a) 3. pontnak megfelelően azonosítja a jelentett hibák, veszélyes megközelítések és veszélyek okát és az azokat előidéző tényezőket, valamint a repülésbiztonsági kockázatok kezelésére szolgáló eljárásának részeként kezeli azokat;
                                             
                                          
                                                2.
                                             
                                             
                                                biztosítja a hibákra, a veszélyes megközelítésekre, a veszélyekre és az eljárások betartásának hiányára vonatkozó, összes ismert lényeges információ értékelését valamint biztosít egy, az információk szükség szerinti továbbítására szolgáló módszert.
                                             
                                          
                              
                                    d)
                                 
                                 
                                    A szervezet intézkedéseket hoz az alvállalkozásba adott tevékenységekkel kapcsolatos biztonsági kérdések összegyűjtésének biztosítására.”
                                 
                              
                  
                        29.
                     
                     
                        A szöveg a következő 145.A.205. ponttal egészül ki:
                        „145.A.205.   Szerződések és alvállalkozói szerződések
                        
                        
                                    a)
                                 
                                 
                                    A szervezet gondoskodik arról, hogy a karbantartási tevékenységei bármely részére vonatkozó szerződések vagy alvállalkozói szerződések megkötésekor:
                                    
                                                1.
                                             
                                             
                                                a karbantartás megfeleljen a vonatkozó követelményeknek;
                                             
                                          
                                                2.
                                             
                                             
                                                az ilyen szerződésekkel vagy alvállalkozói szerződésekkel kapcsolatos valamennyi repülésbiztonsági veszély a szervezet menedzsmentrendszere részének minősüljön.
                                             
                                          
                              
                                    b)
                                 
                                 
                                    Ha a szervezet alvállalkozói szerződéssel kiszervezi a karbantartási tevékenységeinek bármely részét egy másik szervezetnek, az alvállalkozó szervezet a tevékenységeket kiszervező szervezet jóváhagyási hatáskörén belül tevékenykedhet.”
                                 
                              
                  
                        30.
                     
                     
                        A B. szakasz helyébe a következő szöveg lép:
                        „B. SZAKASZ
                        
                        
                           A HATÓSÁGRA VONATKOZÓ KÖVETELMÉNYEK
                        
                        145.B.005.   Hatály
                        
                        Ez a szakasz megállapítja a tanúsítási, felügyeleti és végrehajtási feladatok elvégzésének feltételeit, valamint az A. szakasz végrehajtásáért és betartatásáért felelős illetékes hatóság által teljesítendő, az adminisztratív és a menedzsmentrendszerre vonatkozó követelményeket.
                        145.B.115.   Felügyeleti dokumentáció
                        
                        Az illetékes hatóságnak az érintett személyek számára biztosítania kell minden jogszabályi határozatot, előírást, szabályt, törvényt, műszaki kiadványt és vonatkozó dokumentumot, hogy azok végre tudják hajtani feladataikat, és teljesíteni tudják kötelezettségeiket.
                        145.B.120.   Megfelelési módozatok
                        
                        
                                    a)
                                 
                                 
                                    Az ügynökségnek ki kell dolgoznia a megfelelés elfogadható módozatait, amelyek az (EU) 2018/1139 rendeletnek, valamint az ahhoz kapcsolódó felhatalmazáson alapuló és végrehajtási jogi aktusoknak való megfelelés céljából alkalmazhatók.
                                 
                              
                                    b)
                                 
                                 
                                    Az e rendeletnek való megfelelés céljából alternatív megfelelési módozatok is alkalmazhatók.
                                 
                              
                                    c)
                                 
                                 
                                    Az illetékes hatóságoknak tájékoztatniuk kell az ügynökséget a felügyeletük alá tartozó szervezetek által vagy saját maguk által az e rendeletnek való megfelelés céljából alkalmazott alternatív megfelelési módozatokról.
                                 
                              145.B.125.   Az ügynökség tájékoztatása
                        
                        
                                    a)
                                 
                                 
                                    A tagállam illetékes hatóságának 30 napon belül értesítenie kell az ügynökséget, ha a tudomására jut, hogy az (EU) 2018/1139 rendelet, valamint az ahhoz kapcsolódó felhatalmazáson alapuló és végrehajtási jogi aktusok végrehajtása tekintetében jelentős probléma merül fel.
                                 
                              
                                    b)
                                 
                                 
                                    A 376/2014/EU rendelet, valamint annak felhatalmazáson alapuló és végrehajtási jogi aktusai sérelme nélkül az illetékes hatóság a lehető leghamarabb az ügynökség rendelkezésére bocsátja a 376/2014/EU rendelet 6. cikkének (6) bekezdése értelmében a nemzeti adatbázisban tárolt eseményjelentésekből származó, a repülésbiztonság szempontjából jelentős információkat.
                                 
                              145.B.135.   Haladéktalan reagálás a repülésbiztonsági problémákra
                        
                        
                                    a)
                                 
                                 
                                    A 376/2014/EU rendelet, valamint annak felhatalmazáson alapuló és végrehajtási jogi aktusai sérelme nélkül az illetékes hatóságnak létre kell hoznia egy rendszert a repülésbiztonsággal kapcsolatos információk megfelelő szintű gyűjtésére, elemzésére és terjesztésére.
                                 
                              
                                    b)
                                 
                                 
                                    Az ügynökségnek létre kell hoznia egy rendszert a repülésbiztonságra vonatkozóan részére megküldött lényeges információk megfelelő szintű elemzésére, és haladéktalanul tájékoztatnia kell mindenről – ideértve az ajánlásokat és a végrehajtandó kiigazító intézkedéseket – a tagállamok illetékes hatóságát és a Bizottságot annak érdekében, hogy azok időben megoldást találhassanak az (EU) 2018/1139 rendeletnek és annak felhatalmazáson alapuló és végrehajtási jogi aktusainak hatálya alá eső termékeket, alkatrészeket, berendezéseket, személyeket és szervezeteket érintő repülésbiztonsági problémákra.
                                 
                              
                                    c)
                                 
                                 
                                    Az a) és b) pontban említett információk kézhezvétele után az illetékes hatóságnak meg kell tennie a szükséges intézkedéseket a repülésbiztonsági problémák elhárítására.
                                 
                              
                                    d)
                                 
                                 
                                    Az illetékes hatóságnak haladéktalanul értesítenie kell a c) pont alapján hozott intézkedésekről minden olyan személyt és szervezetet, akinek/amelynek az (EU) 2018/1139/EK rendeletnek, valamint annak felhatalmazáson alapuló és végrehajtási jogi aktusainak értelmében meg kell felelnie ezen intézkedéseknek. Az illetékes hatóságnak értesítenie kell az intézkedésekről az ügynökséget is, valamint ha közös fellépésre van szükség, akkor a többi érintett tagállamot is.
                                 
                              145.B.200.   Menedzsmentrendszer
                        
                        
                                    a)
                                 
                                 
                                    Az illetékes hatóságnak fel kell állítania és fenn kell tartania egy menedzsmentrendszert, amely legalább a következőket tartalmazza:
                                    
                                                1.
                                             
                                             
                                                a szervezetet, valamint annak az (EU) 2018/1139 rendeletnek és annak felhatalmazáson alapuló és végrehajtási jogi aktusainak való megfelelés céljából használt eszközeit és módszereit leíró dokumentált irányelvek és eljárások. Azon eljárások, melyeket naprakészen kell tartani, alapvető munkadokumentumként szolgálnak a szóban forgó illetékes hatóság minden idekapcsolódó feladatához;
                                             
                                          
                                                2.
                                             
                                             
                                                elegendő számú személyzet az illetékes hatóság feladatainak végrehajtásához és kötelezettségeinek teljesítéséhez. Hatályban kell lennie egy olyan rendszernek, amely tervezhetővé teszi a személyzet rendelkezésre állását, így biztosítva az összes feladat megfelelő szintű ellátását;
                                             
                                          
                                                3.
                                             
                                             
                                                olyan személyzet, amely képesítéssel rendelkezik a rá ruházott feladatok végrehajtására, rendelkezik a szükséges tudással és tapasztalattal, valamint kezdeti, majd szinten tartó képzésben részesül, ami biztosítja folyamatos alkalmasságát;
                                             
                                          
                                                4.
                                             
                                             
                                                megfelelő létesítmények és irodák a személyzet számára a ráruházott feladatok ellátásához;
                                             
                                          
                                                5.
                                             
                                             
                                                a menedzsmentrendszer vonatkozó követelményeknek való megfelelését és az eljárások – köztük a létrehozandó belső ellenőrzési folyamat és a repülésbiztonsági kockázatkezelési eljárások – helytállóságát figyelemmel kísérő funkció. A megfelelés-ellenőrzésnek része egy visszajelző rendszer is, amely segítségével az ellenőrzések során tett, a meg nem felelésre vonatkozó szabálytalanságokat lehet jelenteni az illetékes hatóság felső vezetésének, biztosítva ezzel a szükséges kiigazító intézkedések meghozatalát;
                                             
                                          
                                                6.
                                             
                                             
                                                olyan személy vagy csoport, aki/amely felelősséggel tartozik az illetékes hatóság felső vezetésének a megfelelés-ellenőrzésért.
                                             
                                          
                              
                                    b)
                                 
                                 
                                    Az illetékes hatóságnak minden tevékenységi területén – a menedzsmentrendszert is beleértve – ki kell jelölnie egy vagy több személyt, aki teljes körű felelősséggel tartozik a vonatkozó feladat(ok) irányításáért.
                                 
                              
                                    c)
                                 
                                 
                                    Az illetékes hatóságnak ki kell alakítania a többi érintett illetékes hatósággal az összes szükséges információ kölcsönös cseréjében való részvételhez és az egymás segítéséhez szükséges eljárásokat, függetlenül attól, hogy az információk ugyanabból a tagállamból vagy más tagállamokból származnak-e, beleértve a következőkre vonatkozó információkat:
                                    
                                                1.
                                             
                                             
                                                a valamely tagállam területén tevékenységet folytató, de egy másik tagállam illetékes hatósága vagy az ügynökség által tanúsított személyek és szervezetek felügyeletének eredményeként felmerült valamennyi szabálytalanság és az azok nyomán meghozott intézkedések;
                                             
                                          
                                                2.
                                             
                                             
                                                a 145.A.60. pontban előírt kötelező és önkéntes eseményjelentésekből származó információk.
                                             
                                          
                              
                                    d)
                                 
                                 
                                    A menedzsmentrendszerhez kapcsolódó eljárásoknak és azok módosításainak egy példányát egységesítés céljából elérhetővé kell tenni az ügynökség részére.
                                 
                              145.B.205.   Minősített szervezetekre ruházott feladatok
                        
                        
                                    a)
                                 
                                 
                                    Az illetékes hatóság az (EU) 2018/1139 rendelet, valamint annak felhatalmazáson alapuló és végrehajtási jogi aktusai hatálya alá tartozó szervezetek első jogosításával, illetve folyamatos felügyeletével kapcsolatos feladatokat átruházhatja minősített szervezetekre. A feladatok kiosztásakor az illetékes hatóságnak gondoskodnia kell a következők meglététéről:
                                    
                                                1.
                                             
                                             
                                                olyan hatályos rendszer, amelynek segítségével első alkalommal, majd pedig folyamatosan értékelni lehet azt, hogy a minősített szervezet megfelel-e az (EU) 2018/1139 rendelet VI. mellékletének. Ezt a rendszert és az értékelések során kapott eredményeket dokumentálni kell;
                                             
                                          
                                                2.
                                             
                                             
                                                egy, a minősített szervezettel írásban kötött, mindkét fél részéről a megfelelő vezetői szinten jóváhagyott megállapodásról, amely rendelkezik a következőkről:
                                                
                                                            i.
                                                         
                                                         
                                                            az elvégzendő feladatok;
                                                         
                                                      
                                                            ii.
                                                         
                                                         
                                                            a benyújtandó nyilatkozatok, jelentések és nyilvántartások;
                                                         
                                                      
                                                            iii.
                                                         
                                                         
                                                            a feladatok végrehajtásához szükséges műszaki feltételek;
                                                         
                                                      
                                                            iv.
                                                         
                                                         
                                                            a kapcsolódó felelősségi körök;
                                                         
                                                      
                                                            v.
                                                         
                                                         
                                                            a feladatok végrehajtása során a felek tudomására jutott információk védelme.
                                                         
                                                      
                                          
                              
                                    b)
                                 
                                 
                                    Az illetékes hatóságnak biztosítania kell, hogy a 145.B.200. a) 5. pont szerint létrehozott belső ellenőrzési eljárás és biztonsági kockázatkezelési eljárás kiterjedjen a minősített szervezet által a nevében végrehajtott valamennyi, jogosítással és folyamatos felügyelettel kapcsolatos feladatra.
                                 
                              145.B.210.   Változások a menedzsmentrendszerben
                        
                        
                                    a)
                                 
                                 
                                    Az illetékes hatóságnak fenn kell tartania egy olyan hatályos rendszert, amely azonosítja az illetékes hatóságnak az (EU) 2018/1139 rendelet és annak felhatalmazáson alapuló és végrehajtási jogi aktusai szerinti feladatainak végrehajtásával és kötelességeinek teljesítésével kapcsolatos képességeit érintő változásokat. Ennek a rendszernek lehetővé kell tennie, hogy az illetékes hatóság megtegye a szükséges intézkedéseket annak biztosítása érdekében, hogy menedzsmentrendszere a kívánalmaknak megfelelő és hatékony maradjon.
                                 
                              
                                    b)
                                 
                                 
                                    Az illetékes hatóságnak naprakészen kell tartania menedzsmentrendszerét, hogy az tükrözze az (EU) 2018/1139 rendeletnek és annak felhatalmazáson alapuló és végrehajtási jogi aktusainak a változásait, és ezáltal biztosítani tudja annak hatékony végrehajtását.
                                 
                              
                                    c)
                                 
                                 
                                    Az illetékes hatóságnak értesítenie kell az ügynökséget azon képességeinek megváltozásáról, amelyek az (EU) 2018/1139 rendelet és annak felhatalmazáson alapuló és végrehajtási jogi aktusai szerinti feladatainak végrehajtásával és kötelességeinek teljesítésével kapcsolatosak.
                                 
                              145.B.220.   Nyilvántartások vezetése
                        
                        
                                    a)
                                 
                                 
                                    Az illetékes hatóság kialakít egy nyilvántartási rendszert, amely lehetővé teszi az alábbiak megfelelő tárolását, hozzáférhetőségét és megbízható nyomon követhetőségét:
                                    
                                                1.
                                             
                                             
                                                a menedzsmentrendszer dokumentált irányelvei és eljárásai;
                                             
                                          
                                                2.
                                             
                                             
                                                a személyzet képzésére, minősítésére és engedélyeire vonatkozó adatok;
                                             
                                          
                                                3.
                                             
                                             
                                                a feladatok kiosztása, beleértve a 145.B.205. pontban előírt elemeket, valamint a kiosztott feladatok részletes adatait is;
                                             
                                          
                                                4.
                                             
                                             
                                                a tanúsított szervezetek tanúsítási eljárásai és folyamatos felügyelete, ideértve:
                                                
                                                            i.
                                                         
                                                         
                                                            a szervezeti bizonyítvány iránti kérelmet;
                                                         
                                                      
                                                            ii.
                                                         
                                                         
                                                            az illetékes hatóság folyamatos felügyeleti programját, beleértve az összes értékelési, ellenőrzési és vizsgálati bejegyzést;
                                                         
                                                      
                                                            iii.
                                                         
                                                         
                                                            a szervezeti bizonyítványt, valamint annak minden változását;
                                                         
                                                      
                                                            iv.
                                                         
                                                         
                                                            a felügyeleti program másolatát az esedékes, illetve már elvégzett auditok felsorolásával;
                                                         
                                                      
                                                            v.
                                                         
                                                         
                                                            valamennyi hivatalos levélváltás másolatát;
                                                         
                                                      
                                                            vi.
                                                         
                                                         
                                                            a bizonyítvány kiállítására vagy fenntartására vonatkozó ajánlásokat, a szabálytalanságok és a szervezetek által a szabálytalanságok lezárása érdekében tett intézkedések részleteit, beleértve a lezárás időpontját, a végrehajtási intézkedéseket és az észrevételeket;
                                                         
                                                      
                                                            vii.
                                                         
                                                         
                                                            a 145.B.300. d) pont szerinti bármely más illetékes hatóság által kiadott értékelési, ellenőrzési és vizsgálati jelentéseket;
                                                         
                                                      
                                                            viii.
                                                         
                                                         
                                                            valamennyi karbantartó szervezeti és egyéb kézikönyvet és azok módosításait;
                                                         
                                                      
                                                            ix.
                                                         
                                                         
                                                            az illetékes hatóság által jóváhagyott minden más dokumentum másolatát;
                                                         
                                                      
                                          
                                                5.
                                             
                                             
                                                az alternatív megfelelési módozatok használatát alátámasztó dokumentumok;
                                             
                                          
                                                6.
                                             
                                             
                                                a 145.B.125. pontnak megfelelően rendelkezésre bocsátott repülésbiztonsági információk és nyomonkövetési intézkedések;
                                             
                                          
                                                7.
                                             
                                             
                                                védintézkedések és rugalmassági rendelkezések alkalmazása az (EU) 2018/1139 rendelet 70. cikkével, 71. cikkének (1) bekezdésével és 76. cikkének (4) bekezdésével összhangban.
                                             
                                          
                              
                                    b)
                                 
                                 
                                    Az illetékes hatóságnak jegyzéket kell vezetnie az általa kibocsátott összes szervezeti bizonyítványról.
                                 
                              
                                    c)
                                 
                                 
                                    Az a) és b) pontban említett valamennyi bejegyzést a vonatkozó adatvédelmi törvények értelmében legalább 5 évig kell megőrizni.
                                 
                              
                                    d)
                                 
                                 
                                    Az a) és b) pontban említett valamennyi bejegyzést kérésre egy másik tagállam illetékes hatósága vagy az ügynökség rendelkezésére kell bocsátani.
                                 
                              145.B.300.   Felügyeleti elvek
                        
                        
                                    a)
                                 
                                 
                                    Az illetékes hatóságnak ellenőriznie kell a következőket:
                                    
                                                1.
                                             
                                             
                                                a szervezeti bizonyítvány kiállítását megelőzően a szervezetekre vonatkozó követelményeknek való megfelelés;
                                             
                                          
                                                2.
                                             
                                             
                                                az általa minősített szervezetek folyamatos megfelelése a rájuk vonatkozó követelményeknek;
                                             
                                          
                                                3.
                                             
                                             
                                                az illetékes hatóság által a 145.B.135. c) és d) ponttal összhangban előírt megfelelő repülésbiztonsági intézkedések végrehajtása;
                                             
                                          
                              
                                    b)
                                 
                                 
                                    Az ellenőrzéssel szemben támasztott követelmények:
                                    
                                                1.
                                             
                                             
                                                olyan dokumentációnak kell kísérnie, amelyet kifejezetten arra szántak, hogy útmutatást nyújtson a felügyeletért felelős személyeknek feladataik végrehajtásához;
                                             
                                          
                                                2.
                                             
                                             
                                                tájékoztatnia kell az érintett szervezeteket a felügyeleti tevékenységek eredményeiről;
                                             
                                          
                                                3.
                                             
                                             
                                                értékeléseken, auditokon és vizsgálatokon, valamint szükség esetén előre be nem jelentett vizsgálatokon kell alapulnia;
                                             
                                          
                                                4.
                                             
                                             
                                                amennyiben további intézkedésekre van szükség – beleértve a 145.B.350. pontban előírt intézkedéseket is –, ezt alátámasztó bizonyítékokat kell szolgáltatnia az illetékes hatóság részére.
                                             
                                          
                              
                                    c)
                                 
                                 
                                    Az illetékes hatóságnak meg kell állapítania az a) és b) pont szerinti felügyelet hatókörét, figyelembe véve a múltbeli felügyeleti tevékenységek eredményeit és a repülésbiztonsági prioritásokat.
                                 
                              
                                    d)
                                 
                                 
                                    Ha egy szervezet létesítményei egynél több tagállamban találhatók, a 145.1. pont szerinti illetékes hatóság beleegyezhet abba, hogy a felügyeleti tevékenységeket a létesítmények helye szerinti tagállamok illetékes hatóságai hajtsák végre, vagy – a Chicagói Egyezmény értelmében a tagállamok felelősségi körébe tartozó területen kívül található létesítmények esetében – az ügynökség végezze el. Az ilyen megegyezés hatálya alá eső szervezeteket tájékoztatni kell a megegyezés meglétéről és hatóköréről.
                                 
                              
                                    e)
                                 
                                 
                                    Minden olyan felügyeleti tevékenység esetében, amelyet a szervezet székhelye szerinti tagállamtól eltérő tagállamban található létesítményekben végeznek, a 145.1. pontban meghatározott illetékes hatóság a létesítmények helyszíni ellenőrzése vagy vizsgálata előtt tájékoztatja az adott tagállam illetékes hatóságát.
                                 
                              
                                    f)
                                 
                                 
                                    Az illetékes hatóság összegyűjti és feldolgozza a felügyeleti tevékenységek elvégzéséhez szükségesnek ítélt információkat.
                                 
                              145.B.305.   Felügyeleti program
                        
                        
                                    a)
                                 
                                 
                                    Az illetékes hatóságnak ki kell alakítania és fenn kell tartania egy olyan felügyeleti programot, amely kiterjed a 145.B.300. pontban előírt felügyeleti tevékenységekre.
                                 
                              
                                    b)
                                 
                                 
                                    A felügyeleti programnak figyelembe kell vennie a szervezet egyedi jellegét, tevékenységének összetettségét, a korábbi tanúsítási és/vagy felügyeleti tevékenységek eredményeit, és a kapcsolódó kockázatok értékelésén kell alapulnia. A felügyeleti programnak minden felügyelet-tervezési ciklusban tartalmaznia kell a következőket:
                                    
                                                1.
                                             
                                             
                                                értékelések, auditok és vizsgálatok, beleértve adott esetben a következőket:
                                                
                                                            i.
                                                         
                                                         
                                                            a menedzsmentrendszerre vonatkozó értékeléseket és folyamatellenőrzéseket;
                                                         
                                                      
                                                            ii.
                                                         
                                                         
                                                            a szervezet által végzett karbantartások releváns mintáján végzett termékellenőrzést;
                                                         
                                                      
                                                            iii.
                                                         
                                                         
                                                            a végrehajtott légialkalmassági felülvizsgálatok tekintetében végzett szúrópróbát;
                                                         
                                                      
                                                            iv.
                                                         
                                                         
                                                            nem bejelentett vizsgálatokat;
                                                         
                                                      
                                          
                                                2.
                                             
                                             
                                                a felelős vezető és az illetékes hatóság közötti megbeszélések, hogy mindkét fél megfelelően értesüljön a lényeges kérdésekről.
                                             
                                          
                              
                                    c)
                                 
                                 
                                    A felügyelet-tervezési ciklus időtartama nem haladhatja meg a 24 hónapot.
                                 
                              
                                    d)
                                 
                                 
                                    A c) pont rendelkezései ellenére, a felügyelet-tervezési ciklus 36 hónapra meghosszabbítható, ha az illetékes hatóság arra a megállapításra jutott, hogy a megelőző 24 hónapban:
                                    
                                                1.
                                             
                                             
                                                a szervezet bizonyította, hogy képes hatékonyan azonosítani a repülésbiztonsági veszélyeket és kezelni a kapcsolódó kockázatokat;
                                             
                                          
                                                2.
                                             
                                             
                                                a szervezet folyamatosan bizonyította a 145.A.85. pontnak való megfelelést, és minden változás felett teljes ellenőrzést gyakorol;
                                             
                                          
                                                3.
                                             
                                             
                                                nem lettek megállapítva 1. szintű szabálytalanságok;
                                             
                                          
                                                4.
                                             
                                             
                                                minden kiigazító intézkedés végre lett hajtva az illetékes hatóság által elfogadott vagy meghosszabbított határidőre a 145.B.350. pontban előírtak szerint.
                                             
                                          A c) pont rendelkezései ellenére, a felügyelet-tervezési ciklus tovább hosszabbítható legfeljebb 48 hónapra, ha a d) 1–4. pontban foglalt feltételek mellett a szervezet kialakított, az illetékes hatóság pedig jóváhagyott egy olyan hatékony jelentéstételi rendszert, amely az illetékes hatóságot folyamatosan tájékoztatja a szervezet repülésbiztonsági teljesítményéről és a szabályozásnak való megfeleléséről.
                                 
                              
                                    e)
                                 
                                 
                                    A felügyelet-tervezési ciklus lerövidíthető, ha bizonyíték van arra, hogy a szervezet repülésbiztonsági teljesítménye csökkent.
                                 
                              
                                    f)
                                 
                                 
                                    A felügyeleti programnak tartalmaznia kell az értékelések, auditok. vizsgálatok és megbeszélések esedékességi dátumát, valamint ezen értékelések, auditok. vizsgálatok és megbeszélések tényleges végrehajtásának dátumát.
                                 
                              
                                    g)
                                 
                                 
                                    Minden egyes felügyelet-tervezési ciklus befejezésekor az illetékes hatóságnak a jóváhagyás folytatásáról szóló ajánlást tartalmazó jelentést kell készítenie, amelyben ismerteti a felügyelet eredményeit is.
                                 
                              145.B.310.   Első jóváhagyási eljárás
                        
                        
                                    a)
                                 
                                 
                                    Amikor egy szervezet a bizonyítvány első alkalommal történő kiadása iránti kérelmet nyújt be az illetékes hatósághoz, az illetékes hatóságnak ellenőriznie kell, hogy az adott szervezet teljesíti-e a vonatkozó követelményeket.
                                 
                              
                                    b)
                                 
                                 
                                    Az első tanúsításra irányuló vizsgálat során legalább egyszer megbeszélést kell tartani a szervezet felelős vezetőjével annak biztosítása érdekében, hogy az adott személy tisztában legyen a szerepével és elszámoltathatóságával.
                                 
                              
                                    c)
                                 
                                 
                                    Az illetékes hatóságnak nyilvántartásba kell vennie minden dokumentált szabálytalanságot, a lezáró intézkedéseket, valamint a bizonyítvány kiállítására vonatkozó ajánlásokat.
                                 
                              
                                    d)
                                 
                                 
                                    Az illetékes hatóságnak írásban meg kell erősítenie a szervezet ellenőrzése során megállapított valamennyi szabálytalanságot. Az első tanúsításkor a bizonyítvány kiállítása előtt az illetékes hatóságot kielégítő módon ki kell igazítani az összes szabálytalanságot.
                                 
                              
                                    e)
                                 
                                 
                                    Miután meggyőződött arról, hogy a szervezet teljesíti a vonatkozó követelményeket, az illetékes hatóság:
                                    
                                                1.
                                             
                                             
                                                a II. függelékben meghatározott jóváhagyási osztályoknak és kategóriáknak megfelelően kiadja a III. függelékben meghatározott bizonyítványt (»3-145. számú EASA-űrlap«);
                                             
                                          
                                                2.
                                             
                                             
                                                hivatalosan jóváhagyja a karbantartó szervezet kézikönyvét.
                                             
                                          
                              
                                    f)
                                 
                                 
                                    A bizonyítvány hivatkozási számát az ügynökség által meghatározott módon kell a 3-145. számú EASA-űrlap szerinti bizonyítványon feltüntetni.
                                 
                              
                                    g)
                                 
                                 
                                    A bizonyítványt korlátlan időtartamra kell kiállítani. A jogosultságokat és azon tevékenységi köröket, amelyekre a szervezet jogosult, ideértve az esetleges korlátozásokat is, a bizonyítvány(ok)hoz csatolt jóváhagyási feltételekben kell megadni.
                                 
                              
                                    h)
                                 
                                 
                                    Ha az illetékes hatóság engedélyezni szeretné egy szervezet számára, hogy a 145.A.85. c) pontnak megfelelően az illetékes hatóság előzetes jóváhagyása nélkül vezessen be változtatásokat, az illetékes hatóságnak jóvá kell hagynia a karbantartó szervezet kézikönyve szerinti vonatkozó eljárást, amely ismerteti a változtatások körét, a változtatások kezelésének módját, valamint azt, hogy azokról hogyan értesítik az illetékes hatóságot.
                                 
                              145.B.330.   A szervezetnél bekövetkező változások
                        
                        
                                    a)
                                 
                                 
                                    Amikor előzetes jóváhagyást igénylő változtatásra irányuló kérelmet kap, a jóváhagyás megadása előtt az illetékes hatóságnak ellenőriznie kell, hogy az adott szervezet teljesíti-e a vonatkozó követelményeket.
                                 
                              
                                    b)
                                 
                                 
                                    Az illetékes hatóságnak meg kell határoznia, hogy a szervezet milyen feltételek mellett végezhet üzembentartási tevékenységet a változtatás ideje alatt, kivéve, ha úgy dönt, hogy a szervezet bizonyítványát erre az időre fel kell függeszteni.
                                 
                              
                                    c)
                                 
                                 
                                    Miután meggyőződött arról, hogy a szervezet teljesíti a vonatkozó követelményeket, az illetékes hatóság jóváhagyja a változtatást.
                                 
                              
                                    d)
                                 
                                 
                                    Ha szervezet előzetes jóváhagyást igénylő változtatásokat vezet be anélkül, hogy megkapta volna az illetékes hatóság erre vonatkozó, c) pont szerinti jóváhagyását, az illetékes hatóságnak – minden további végrehajtási intézkedés sérelme nélkül – mérlegelnie kell, hogy szükség van-e a szervezet bizonyítványának felfüggesztésére, korlátozására vagy visszavonására.
                                 
                              
                                    e)
                                 
                                 
                                    Az előzetes jóváhagyást nem igénylő változtatások esetében az illetékes hatóságnak a 145.B.300. pontban meghatározott elvekkel összhangban ki kell terjesztenie a folyamatos felügyeletet a szóban forgó változtatások felülvizsgálatára. Amennyiben meg nem felelést állapít meg, az illetékes hatóságnak értesíti a szervezetet, további változtatásokat kér, és a 145.B.350. pont szerint jár el.
                                 
                              145.B.350.   Szabálytalanságok és kiigazító intézkedések; észrevételek
                        
                        
                                    a)
                                 
                                 
                                    Az illetékes hatóságnak rendelkeznie kell egy rendszerrel a szabálytalanságok repülésbiztonsági jelentőségük szempontjából való elemzésére.
                                 
                              
                                    b)
                                 
                                 
                                    Az illetékes hatóságnak 1. szintű szabálytalanságnak kell minősítenie bármilyen, az (EU) 2018/1139 rendelet, valamint annak felhatalmazáson alapuló és végrehajtási jogi aktusaiban előírt követelményeknek, a szervezet eljárásainak és kézikönyveinek, illetve a szervezet bizonyítványának és a jóváhagyási feltételeknek való olyan jelentős meg nem felelést, amely csökkenti vagy súlyosan veszélyezteti a repülésbiztonságot.
                                    Az 1. szintű szabálytalanságok közé továbbá az alábbiak tartoznak:
                                    
                                                1.
                                             
                                             
                                                nem biztosított az illetékes hatóság részére a 145.A.140. pont szerinti hozzáférés a szervezet létesítményeihez normál munkaidőben, két írásos kérelmezést követően sem;
                                             
                                          
                                                2.
                                             
                                             
                                                a szervezet bizonyítványának megszerzése vagy a bizonyítvány érvényességének meghosszabbítása a benyújtott okirati bizonyíték meghamisításával történt;
                                             
                                          
                                                3.
                                             
                                             
                                                bizonyíték van arra, hogy a szervezet bizonyítványát törvénysértő tevékenységre vagy csalásra használják;
                                             
                                          
                                                4.
                                             
                                             
                                                nincs felelős vezető.
                                             
                                          
                              
                                    c)
                                 
                                 
                                    Az illetékes hatóságnak 2. szintű szabálytalanságnak kell minősítenie bármilyen, az (EU) 2018/1139 rendelet, valamint annak felhatalmazáson alapuló és végrehajtási jogi aktusaiban előírt követelményeknek, a szervezet eljárásainak és kézikönyveinek, illetve a szervezet bizonyítványának és a jóváhagyási feltételeknek való olyan meg nem felelést, amely nem minősül 1. szintű szabálytalanságnak.
                                 
                              
                                    d)
                                 
                                 
                                    Ha az illetékes hatóság a felügyelet során vagy egyéb úton szabálytalanságot állapít meg az (EU) 2018/1139 rendelet, valamint annak felhatalmazáson alapuló és végrehajtási jogi aktusai által megkövetelt minden egyéb tevékenység sérelme nélkül, írásban kell tájékoztatnia a szervezetet a szabálytalanságról, és kiigazító intézkedéseket kell kérnie a feltárt meg nem felelés(ek) megszüntetésére. Ha egy 1. szintű szabálytalanság közvetlenül egy légi járműre vonatkozik, az illetékes hatóságnak tájékoztatnia kell a légi jármű lajstromozása szerinti tagállam illetékes hatóságát.
                                    
                                                1.
                                             
                                             
                                                1. szintű szabálytalanságok esetén az illetékes hatóságnak azonnali és megfelelő intézkedéseket kell hoznia az érintett szervezet tevékenységének betiltása vagy korlátozása, illetve ha szükséges, az 1. szintű szabálytalanság mértékétől függően a szervezet bizonyítványának mindaddig történő visszavonása, illetve részben vagy teljes mértékben történő korlátozása vagy felfüggesztése érdekében, amíg a szervezet sikeresen végre nem hajtotta a szükséges kiigazító intézkedéseket.
                                             
                                          
                                                2.
                                             
                                             
                                                2. szintű szabálytalanságok esetén az illetékes hatóság:
                                                
                                                            i.
                                                         
                                                         
                                                            a szervezet részére a kiigazító intézkedések végrehajtására a szabálytalanság jellegének megfelelő időszakot biztosít, amely először semmiképp nem lehet több 3 hónapnál. Az időszaknak a szabálytalansággal kapcsolatos azon írásbeli értesítés napjától kell kezdődnie, amelyben az illetékes hatóság kiigazító intézkedést kér a megállapított meg nem felelés kezelésére. Ezen időszak végén és a szabálytalanság jellegétől függően az illetékes hatóság meghosszabbíthatja a 3 hónapos időszakot, feltéve, hogy az illetékes hatósággal megállapodás született egy kiigazító intézkedési tervről;
                                                         
                                                      
                                                            ii.
                                                         
                                                         
                                                            értékeli a szervezet által javasolt kiigazító intézkedési tervet és végrehajtási tervet, és ha az értékelés eredménye az, hogy azok elegendőek a meg nem felelés(ek) kiküszöbölésére, elfogadja azokat.
                                                         
                                                      
                                          
                                                3.
                                             
                                             
                                                Amennyiben a szervezet nem nyújt be elfogadható kiigazító intézkedési tervet, vagy nem hajtja végre a kiigazító intézkedéseket az illetékes hatóság által elfogadott vagy meghosszabbított határidőig, a szabálytalanságot 1. szintre kell emelni, és meg kell hozni a d) 1. pontban leírt intézkedéseket.
                                             
                                          
                                                4.
                                             
                                             
                                                Az illetékes hatóságnak nyilvántartást kell vezetnie az összes általa megállapított szabálytalanságról, vagy amelyről az e) pontnak megfelelően tájékoztatták, adott esetben az általa alkalmazott végrehajtási intézkedésekről, valamint a szabálytalanságok orvoslása érdekében végrehajtott összes kiigazító intézkedésről és azok lezárásának határidejéről.
                                             
                                          
                              
                                    e)
                                 
                                 
                                    Ha a 145.B.300. d) pont szerinti felügyeleti feladatokat ellátó hatóság azt észleli, hogy egy másik tagállam illetékes hatósága vagy az ügynökség által minősített szervezet nem felel meg az (EU) 2018/1139 rendeletnek, valamint annak felhatalmazáson alapuló és végrehajtási jogi aktusainak, minden további végrehajtási intézkedés sérelme nélkül értesíti a minősítést végző vagy a nyilatkozatot fogadó illetékes hatóságot, megadva a szabálytalanság szintjét.
                                 
                              
                                    f)
                                 
                                 
                                    Az illetékes hatóság észrevételeket tehet a következő, nem 1. vagy 2. szintű szabálytalanságnak minősülő esetek bármelyikével kapcsolatban:
                                    
                                                1.
                                             
                                             
                                                minden olyan darab esetében, amelynek teljesítményét eredménytelennek értékelték;
                                             
                                          
                                                2.
                                             
                                             
                                                ha megállapítást nyert, hogy egy darab a b) vagy a c) pont szerinti meg nem felelést okozhat;
                                             
                                          
                                                3.
                                             
                                             
                                                amikor a szervezet általános repülésbiztonsági teljesítménye szempontjából fontos javaslatok vagy fejlesztések merülnek fel.
                                             
                                          
                              Az e pont alapján kiadott észrevételeket írásban kell közölni a szervezettel, és az illetékes hatóságnak nyilvántartásba kell vennie azokat.
                        145.B.355.   Felfüggesztés, korlátozás és visszavonás
                        
                        Az illetékes hatóság köteles:
                        
                                    a)
                                 
                                 
                                    felfüggeszteni a bizonyítványt, ha úgy ítéli meg, hogy alapos okkal van szükség ilyen intézkedésre a légi jármű biztonságát fenyegető hiteles veszély megelőzése érdekében;
                                 
                              
                                    b)
                                 
                                 
                                    a bizonyítványt felfüggeszteni, visszavonni vagy korlátozni, ha a 145.B.350. pont értelmében szükség van ilyen intézkedésre;
                                 
                              
                                    c)
                                 
                                 
                                    a bizonyítványt részben vagy egészben felfüggeszteni vagy korlátozni, ha az illetékes hatóság által nem befolyásolható, előre nem látható körülmények megakadályozzák az ellenőreit abban, hogy a felügyeleti tervezési ciklus során ellássák felügyeleti feladataikat.”
                                 
                              
                  
                        31.
                     
                     
                        A II. függelék helyébe a következő szöveg lép:
                        
                           
                              „II. függelék
                              
                                 A 145. rész szerinti karbantartó szervezetek jóváhagyási osztályainak és kategóriáinak feltételrendszere
                              
                              
                                          a)
                                       
                                       
                                          Az m) pontban említett legkisebb szervezetekre vonatkozó eltérő rendelkezés hiányában a II. melléklet (145. rész) szerint jóváhagyott szervezetek bizonyítványa tekintetében a jóváhagyási feltételek megállapításához használható osztályokat és kategóriákat az l) pontban foglalt táblázat tartalmazza. A szervezet jóváhagyási feltételei legalább – korlátozásokkal – egyetlen osztályra és kategóriára, legfeljebb – korlátozásokkal – valamennyi osztályra és kategóriára vonatkozhatnak.
                                       
                                    
                                          b)
                                       
                                       
                                          Az l) pont táblázatán túlmenően minden karbantartó szervezet köteles megjelölni a tevékenységi körét a kézikönyvében.
                                       
                                    
                                          c)
                                       
                                       
                                          Az illetékes hatóság általi jóváhagyásban meghatározott osztályon (osztályokon) és kategórián (kategóriákon) belül a jóváhagyás pontos korlátait a karbantartó szervezet kézikönyvében megjelölt tevékenységi kör határozza meg. Ezért alapvető fontosságú, hogy a jóváhagyásban meghatározott osztály (osztályok) és kategória (kategóriák), illetőleg a szervezet tevékenységi köre igazodjék (igazodjanak) egymáshoz.
                                       
                                    
                                          d)
                                       
                                       
                                          Az A jóváhagyási kategória azt jelenti, hogy a karbantartó szervezet a légi járművökön és a komponenseken (beleértve a hajtóműveket és/vagy a segédhajtóműveket is) a légi járművek karbantartási adatainak megfelelően, illetőleg – az illetékes hatóság hozzájárulásával – a komponens-karbantartási adatoknak megfelelően csak úgy végezhet karbantartást, hogy közben a komponensek be vannak szerelve a légi járművekbe. Azonban az A jóváhagyási kategóriájú karbantartó szervezet a komponenshez való jobb hozzáférés érdekében a karbantartás tárgyát képező komponenseket átmenetileg eltávolíthatja a légi járműből, hacsak az eltávolítás olyan további karbantartást nem tesz szükségessé, amelynek elvégzésére a szervezet nem jogosult. A komponenseknek az A jóváhagyási kategóriájú karbantartó szervezet általi, karbantartás céljából történő eltávolítását a karbantartó szervezet kézikönyve szerinti, megfelelő ellenőrzési eljárásnak kell alávetni.
                                          A korlátozásokat tartalmazó oszlopban meg kell határozni a szóban forgó karbantartás hatókörét, jelezve ezáltal a jóváhagyás terjedelmét.
                                       
                                    
                                          e)
                                       
                                       
                                          Az A jóváhagyási kategóriák »alapkarbantartás« és »üzemeltetési karbantartás« alkategóriára vannak felosztva. Az érintett szervezetek vagy csak alapkarbantartásra, vagy csak üzemeltetési karbantartásra, vagy mindkettőre jóváhagyhatók. Megjegyzendő, hogy az elsődlegesen alapkarbantartás céljára szolgáló telephelyen belül elhelyezkedő, de üzemeltetési karbantartást végző egységnek rendelkeznie kell az üzemeltetési karbantartásra vonatkozó jogosultsággal.
                                       
                                    
                                          f)
                                       
                                       
                                          A B jóváhagyási kategória azt jelenti, hogy a karbantartó szervezet a légi járműből eltávolított hajtóművön és/vagy segédhajtóművön és/vagy a hajtómű és/vagy a segédhajtómű komponensein a hajtómű és/vagy a segédhajtómű karbantartási adatainak megfelelően, illetőleg – az illetékes hatóság hozzájárulásával – a komponens karbantartási adatainak megfelelően csak úgy végezhet karbantartást, hogy közben a komponensek be vannak szerelve a hajtóműbe és/vagy a segédhajtóműbe. Azonban a B jóváhagyási kategóriájú karbantartó szervezet a komponenshez való jobb hozzáférés érdekében a karbantartás tárgyát képező komponenseket átmenetileg eltávolíthatja a légi járműből, hacsak az eltávolítás olyan további karbantartást nem tesz szükségessé, amelynek elvégzésére a szervezet nem jogosult.
                                          A korlátozásokat tartalmazó oszlopban meg kell határozni a szóban forgó karbantartás hatókörét, jelezve ezáltal a jóváhagyás terjedelmét.
                                          A B jóváhagyási kategóriában jóváhagyott karbantartó szervezet a légi jármű alap- és az üzemeltetési karbantartása részeként a légi járműbe beszerelt hajtóművön is végezhet karbantartást, feltéve, hogy az illetékes hatóság jóváhagyta a karbantartó szervezet kézikönyve szerinti, megfelelő ellenőrzési eljárást. A karbantartó szervezet kézikönyvében meghatározott tevékenységi körnek tükröznie kell a szóban forgó tevékenységeket, amennyiben azokat az illetékes hatóság engedélyezi.
                                       
                                    
                                          g)
                                       
                                       
                                          A C jóváhagyási kategória azt jelenti, hogy a karbantartó szervezet (a teljes hajtóművek és segédhajtóművek kivételével) a légi járműbe vagy hajtóműbe, illetőleg segédhajtóműbe való beszerelésre szánt komponenseken azok nem beszerelt állapotában végezhet karbantartást.
                                          A korlátozásokat tartalmazó oszlopban meg kell határozni a szóban forgó karbantartás hatókörét, jelezve ezáltal a jóváhagyás terjedelmét.
                                          A B jóváhagyási kategóriában jóváhagyott karbantartó szervezet a légi jármű alap- és az üzemeltetési karbantartása részeként, illetve hajtómű- és/vagy segédhajtómű-karbantartó telephelyen (a teljes hajtóművek és segédhajtóművek kivételével) a légi járműbe beszerelt komponensen is végezhet karbantartást, feltéve, hogy az illetékes hatóság jóváhagyta a karbantartó szervezet kézikönyve szerinti, megfelelő ellenőrzési eljárást. A karbantartó szervezet kézikönyvében meghatározott tevékenységi körnek tükröznie kell a szóban forgó tevékenységeket, amennyiben azokat az illetékes hatóság engedélyezi.
                                       
                                    
                                          h)
                                       
                                       
                                          A D jóváhagyási kategória olyan független kategória, amely nem szükségképpen kapcsolódik meghatározott légi járműhöz, hajtóműhöz vagy más komponenshez. A »D1 – Roncsolásmentes vizsgálatok« kategória csak olyan karbantartó szervezetek esetében szükséges, amelyek más szervezetek számára önálló feladatként hajtanak végre roncsolásmentes vizsgálatokat. Az A, B vagy C jóváhagyási kategóriában jóváhagyott karbantartó szervezet a saját maga által karbantartott termékeken akkor is végezhet roncsolásmentes vizsgálatokat, ha a D1 kategóriában nincs jóváhagyva, feltéve, hogy a karbantartó szervezet kézikönyve roncsolásmentes vizsgálatokra vonatkozó, megfelelő eljárásokat tartalmaz.
                                       
                                    
                                          i)
                                       
                                       
                                          A korlátozásokat tartalmazó oszlop célja az, hogy az illetékes hatóság a kibocsátandó jóváhagyást maximális rugalmassággal igazíthassa hozzá az adott szervezethez. A jóváhagyáson a kategóriát csak a megfelelő korlátozás kíséretében lehet feltüntetni. Az l) pont táblázata tartalmazza a lehetséges korlátozásokat. A korlátozásokat tartalmazó oszlopban a hangsúly helyezhető a karbantartási feladatra a légi jármű vagy a hajtómű típusa vagy gyártója helyett, ha ez jobban leírja az adott szervezet tevékenységét (például akkor, ha a szervezet repülőelektronikai rendszerek beszerelésével és karbantartásával foglalkozik). A korlátozásokat tartalmazó oszlop ilyen értelmű kitöltése arra utal, hogy a karbantartó szervezet legfeljebb a megjelölt típusig/feladatig végezhet karbantartást.
                                       
                                    
                                          j)
                                       
                                       
                                          Ha az A vagy a B jóváhagyási kategória esetében a korlátozásokat tartalmazó oszlopban sorozatra, típusra vagy csoportra való hivatkozás szerepel, azokon a következőket kell érteni:
                                          
                                                      —
                                                   
                                                   
                                                      »sorozat«: egy meghatározott típussorozat, például az Airbus 300 vagy 310 vagy 319 vagy a Boeing 737-300 sorozat, az RB211-524 sorozat, a Cessna 150 vagy a Cessna 172 sorozat, a Beech 55 sorozat vagy a Continental O-200 sorozat stb.;
                                                   
                                                
                                                      —
                                                   
                                                   
                                                      »típus«: egy meghatározott típus vagy modell, például az Airbus 310-240 típus vagy az RB 211-524 B4 típus vagy a Cessna 172RG típus.
                                                      Tetszőleges számú sorozat vagy típus megadható;
                                                   
                                                
                                                      —
                                                   
                                                   
                                                      »csoport«: például az egy hajtóműves, dugattyús motoros Cessna légi járművek vagy a feltöltő nélküli Lycoming dugattyús motorok stb.
                                                   
                                                
                                    
                                          k)
                                       
                                       
                                          A 145.A.85. a) 1. ponttól eltérve, amennyiben a komponensek tekintetében használt alkalmassági jegyzék gyakran igényelhet módosítást, a szervezet javasolhatja, hogy a 145.A.85. c) pontban említett, az előzetes jóváhagyást nem igénylő változtatásokra vonatkozó eljárást terjesszék ki ezekre a módosításokra.
                                       
                                    
                                          l)
                                       
                                       
                                          Táblázat
                                          
                                                      JÓVÁHAGYÁSI OSZTÁLY
                                                   
                                                   
                                                      JÓVÁHAGYÁSI KATEGÓRIA
                                                   
                                                   
                                                      KORLÁTOZÁS
                                                   
                                                   
                                                      ALAPKARBANTARTÁS
                                                   
                                                   
                                                      ÜZEMELTETÉSI KARBANTARTÁS
                                                   
                                                
                                                      LÉGI JÁRMŰVEK
                                                   
                                                   
                                                      A1:
                                                      5 700  kg-ot meghaladó maximális felszállótömegű repülőgépek (**)
                                                   
                                                   
                                                      [Meg kell adni a repülőgép gyártóját, a csoportot, a sorozatot vagy a típust és/vagy a karbantartási feladatokat]
                                                      
                                                         Példa: Airbus A320 sorozat
                                                      
                                                   
                                                   
                                                      [IGEN/NEM] (*1)
                                                      
                                                   
                                                   
                                                      [IGEN/NEM] (*1)
                                                      
                                                   
                                                
                                                      A2:
                                                      Legfeljebb 5 700  kg maximális felszállótömegű repülőgépek
                                                   
                                                   
                                                      [Meg kell adni a repülőgép gyártóját, a csoportot, a sorozatot vagy a típust és/vagy a karbantartási feladatokat]
                                                      
                                                         Példa: DHC-6 Twin Otter sorozat
                                                      
                                                      Tüntesse fel, hogy kiadhatók-e a légialkalmassági felülvizsgálati bizonyítványok (csak az Vb. melléklet (ML. rész) hatálya alá tartozó légi járművek esetében lehetséges)
                                                   
                                                   
                                                      [IGEN/NEM] (*1)
                                                      
                                                   
                                                   
                                                      [IGEN/NEM] (*1)
                                                      
                                                   
                                                
                                                      A3:
                                                      Helikopterek
                                                   
                                                   
                                                      [Meg kell adni a helikopter gyártóját, a csoportot, a sorozatot vagy a típust és/vagy a karbantartási feladato(ka)t]
                                                      
                                                         Példa: Robinson R44
                                                      
                                                      Tüntesse fel, hogy kiadhatók-e a légialkalmassági felülvizsgálati bizonyítványok (csak az Vb. melléklet (ML. rész) hatálya alá tartozó légi járművek esetében lehetséges)
                                                   
                                                   
                                                      [IGEN/NEM] (*1)
                                                      
                                                   
                                                   
                                                      [IGEN/NEM] (*1)
                                                      
                                                   
                                                
                                                      A4:
                                                      Az A1, A2 és A3 kategóriába nem tartozó légi járművek
                                                   
                                                   
                                                      [Meg kell adni a légi jármű kategóriáját (vitorlázó repülőgép, ballon, léghajó stb.), gyártóját, a csoportot, a sorozatot vagy a típust és/vagy a karbantartási feladato(ka)t.]
                                                      Tüntesse fel, hogy kiadhatók-e a légialkalmassági felülvizsgálati bizonyítványok (csak az Vb. melléklet (ML. rész) hatálya alá tartozó légi járművek esetében lehetséges)
                                                   
                                                   
                                                      [IGEN/NEM] (*1)
                                                      
                                                   
                                                   
                                                      [IGEN/NEM] (*1)
                                                      
                                                   
                                                
                                                      HAJTÓMŰVEK
                                                   
                                                   
                                                      B1:
                                                      Gázturbina
                                                   
                                                   
                                                      [Meg kell adni a hajtómű sorozatát vagy típusát és/vagy a karbantartási feladato(ka)t].
                                                      
                                                         Példa: PT6A sorozat
                                                      
                                                   
                                                
                                                      B2:
                                                      Dugattyús motor
                                                   
                                                   
                                                      [Meg kell adni a hajtómű gyártóját, a csoportot, a sorozatot vagy a típust és/vagy a karbantartási feladato(ka)t]
                                                   
                                                
                                                      B3:
                                                      Segédhajtómű
                                                   
                                                   
                                                      [Meg kell adni a hajtómű gyártóját, sorozatát vagy típusát és/vagy a karbantartási feladato(ka)t]
                                                   
                                                
                                                      KOMPONENSEK A TELJES HAJTÓMŰ ÉS SEGÉDHAJTÓMŰ KIVÉTELÉVEL
                                                   
                                                   
                                                      C1: Légkondicionálás, nyomásszabályozás
                                                   
                                                   
                                                      [Meg kell adni a légi jármű típusát vagy gyártóját, a komponens gyártóját vagy az adott komponenst és/vagy utalni kell a kézikönyvben található alkalmassági jegyzékre és/vagy a karbantartási feladat(ok)ra]
                                                      
                                                         Példa: PT6A üzemanyag-szabályozó rendszer
                                                      
                                                   
                                                
                                                      C2: Automatikus repülésirányító rendszer
                                                   
                                                
                                                      C3: Kommunikációs és navigációs berendezések
                                                   
                                                
                                                      C4: Ajtók, nyílások
                                                   
                                                
                                                      C5: Villamosenergia-ellátás, világítás
                                                   
                                                
                                                      C6: Felszerelés
                                                   
                                                
                                                      C7: Hajtómű, segédhajtómű
                                                   
                                                
                                                      C8: Repülésvezérlő rendszer
                                                   
                                                
                                                      C9: Üzemanyag
                                                   
                                                
                                                      C10: Helikopter – Forgószárnyak
                                                   
                                                
                                                      C11: Helikopter – Erőátviteli rendszer
                                                   
                                                
                                                      C12: Hidraulika
                                                   
                                                
                                                      C13: Kijelzők, adatrögzítő rendszer
                                                   
                                                
                                                      C14: Futómű
                                                   
                                                
                                                      C15: Oxigén
                                                   
                                                
                                                      C16: Légcsavarok
                                                   
                                                
                                                      C17: Pneumatika, vákuumrendszer
                                                   
                                                
                                                      C18: Jegesedés, eső, tűz elleni védelem
                                                   
                                                
                                                      C19: Ablakok
                                                   
                                                
                                                      C20: Szerkezeti elemek
                                                   
                                                
                                                      C21: Vízballaszt
                                                   
                                                
                                                      C22: Teljesítményfokozó rendszer
                                                   
                                                
                                                      SPECIÁLIS SZOLGÁLTATÁSOK
                                                   
                                                   
                                                      D1: Roncsolásmentes vizsgálatok
                                                   
                                                   
                                                      [Meg kell adni a roncsolásmentes vizsgálatok módszerét/módszereit]
                                                   
                                                
                                    
                                          m)
                                       
                                       
                                          Ha a karbantartó szervezet teljes karbantartási tevékenységét egyetlen személy tervezi és hajtja végre, akkor a szervezet csak korlátozott jóváhagyási jogosultsággal rendelkezhet. Legfeljebb a következők hagyhatók jóvá:
                                          
                                                      JÓVÁHAGYÁSI OSZTÁLY
                                                   
                                                   
                                                      JÓVÁHAGYÁSI KATEGÓRIA
                                                   
                                                   
                                                      KORLÁTOZÁS
                                                   
                                                
                                                      LÉGI JÁRMŰVEK
                                                   
                                                   
                                                      A2:
                                                   
                                                   
                                                      LEGFELJEBB 5 700  KG MAXIMÁLIS FELSZÁLLÓTÖMEGŰ, DUGATTYÚS HAJTÓMŰVES REPÜLŐGÉP
                                                   
                                                
                                                      LÉGI JÁRMŰVEK
                                                   
                                                   
                                                      A3:
                                                   
                                                   
                                                      LEGFELJEBB 3 175  KG MAXIMÁLIS FELSZÁLLÓTÖMEGŰ, EGY DUGATTYÚS HAJTÓMŰVES HELIKOPTER
                                                   
                                                
                                                      LÉGI JÁRMŰVEK
                                                   
                                                   
                                                      A4:
                                                   
                                                   
                                                      NINCS KORLÁTOZÁS
                                                   
                                                
                                                      HAJTÓMŰVEK
                                                   
                                                   
                                                      B2:
                                                   
                                                   
                                                      450 LE ALATT
                                                   
                                                
                                                      KOMPONENSEK A TELJES HAJTÓMŰ ÉS SEGÉDHAJTÓMŰ KIVÉTELÉVEL
                                                   
                                                   
                                                      C1–C22
                                                   
                                                   
                                                      A SZERVEZET ALKALMASSÁGI JEGYZÉKE SZERINT
                                                   
                                                
                                                      SPECIÁLIS SZOLGÁLTATÁSOK
                                                   
                                                   
                                                      D1: RONCSOLÁSMENTES VIZSGÁLATOK
                                                   
                                                   
                                                      MEG KELL ADNI A RONCSOLÁSMENTES VIZSGÁLAT MÓDSZERÉT/MÓDSZEREIT
                                                   
                                                
                                    Megjegyzendő, hogy az illetékes hatóság a szervezetet a jóváhagyási feltételek tekintetében a szervezet alkalmasságától függően tovább korlátozhatja.
                           
                        ”
                  
               (*1)  A nem kívánt rész törlendő.
         
      
      
         
            III. MELLÉKLET
            Az Vb. melléklet (ML. rész) ML.A.906. a) pontjának bevezető mondata helyébe a következő szöveg lép:
            
               „Ha valamely tagállam lajstromába harmadik országból vagy olyan szabályozási rendszerből importál légi járművet, ahol az (EU) 2018/1139 rendelet nem alkalmazandó, a kérelmező:”.
            
         
      
      
         
            IV. MELLÉKLET
            Az I. melléklet (M. rész) M.A.502. c) pontjának harmadik mondata helyébe a következő szöveg lép:
            
               „A szóban forgó hajtómű-karbantartó szervezet karbantartás céljából átmenetileg eltávolíthatja a komponenst, ha a komponens ezáltal jobban hozzáférhetővé válik, kivéve, ha az eltávolítás miatt további karbantartás válik szükségessé.”